url: =Global Buanli Family: Tulaai Leitung Thuthang Tuamtuam Updates April 24, 2014\nTulaai Leitung Thuthang Tuamtuam Updates April 24, 2014\n· Mandalay Vuanzi pipa April 19 ni a a inn katsakna hang in miginalo ci in Mandalay Palik te in April 24, 2014 ni in thukhenzum ah mawhpaihna piakding in puak uhhi.\n· Ongtungding May kha 11 niciang Asean makaaipi tetawh akimuding in Asean gamte pan nautaangmi 10 kiteelkhia a kawlgam ading in Karen minam ahi Dr Mary Suh kiteelkhia hi ci in Kawlgam Asean Forum Committee te in April 24, 2014 ni in taangkokhia uhhi.\n· US Secretary of state nihna Mr Richard Stengel April 28 niciang Kawlgam ah ongngaihhawh ding a, Yangon khuapi ongtungding hi ci in State Department te in April 23,2014 ni in taangkokhia uhhi.\n· US President Obama Japan PM Shinzo Abe tawh April 23,2014 ni Japan Zozu adawnkhop kawm un gamnih gaalbitna, sum le paai leh North Korea Nuclear vaai kikum khawm uhhi. Tuaban ah Japan tawh thukimna ombang in Japan gam ado kha aom naak leh Japan pan kipei pahziahziah ding Adiak in South China Sea sung a gam kituhna te ah zong Japan lam ah pangding ci in genkhia hi.\n· President Obama April 24, 2014 nitaaklam in South Korea gam tungphei ding ahihman in South Korea gam aomsung in North Korea te Leisung Nuclear thupi khat sin khading ci in mitampi in lam en ahihman in Van le Lei kikaal thukanten North Korea encik pah uh, Singkuang khawng khin lutlut sam uh in Nuclear sindan ding taktak mukei ung ci in pulaakkhia uhhi. South Korea khit ciang Malaysia, Philippine gamte ah khualzin zomto suakding a April 29 niciang Azi anglum zuankik tading hi.\n· Ukraine gam nisuahna lamteng ah Ukraine gaalkaap te in Russia deihmipi bannil khawlsawmlo ahihman Russia te in April 24, 2014 nipan Ukraine tawh gamgi dung ah Gaalkaap ten nasiatak in Exercise bawlziahziah uhhi. April 23 ni in Russia Bomber Vanleeng pi nih in Dutch gamte huang NATO Vanleeng huangsung phalna omlo pi in luutsim ahihmna in Dutch Gaalvaanleeng nih in zandelh pah vingveng hi. Russia gamtat zia peeng gaalphuang nuam cih kimu ahihman in US ten zong Gaalkaap Russia meekkhop ding Poland gam ah April 23 ni in kilumlet sak ziahziah uhhi. Ukraine In-term Olexander Turchynov in Russia tekiang ah nagaalkaap te uh lakik un ci in anget laaitak ahihi. Angah keh bel apaipai hi ta ei leitung …\n· Afghanistan gam Kabul khuapi sung zato a hehpihna tawh zato naseem US gammi thumte thautawi pawlkhat in April 24, 2014 ni in bankaap ahihman si uha, adangnih zong liambeh hi ciin US kumpi te in taangkokhia uhhi.\n· Pakistan gam ah migilo te in Mipi leh Kumpi naseemte suamna tamtektek ahihman in April 24, 2014 ni in Nitumna Afghanistan gamgi dung Gaalvaanleeng tawh azial uhleh migilo 16 thatlum zo ci in kumpi thunei ten taangkokhia uhhi.\n· Syria gam Aleppo khuasung a om Vanzuak sungkhat April 24, 2014 ni Syria gaalvanleeng in banzial mawkmawk ahihman in bangmah theilo mipi 20 vaal si in tamsimsim liam uhhi.\n· President Obama April 27 niciang Malaysia gam ah Town Hall Meeting khat neiding a tuamun ah dotna dawnna abawlthei ding a gamkhat pan khangno mi 10 ta Asean gam 10 pan ngetna laaite kaai khawm hi. Kawlgam pan kiteelkhia khangno 10 te Yangon pan April 25 ni paikhia ding uha, 29 ongtungkik ding uhhi. Zomi khangno khat zong kihelding cih zakiau ing aman tam maw ..\n· Malaysia Vanleeng mangvaai thukician leh atawpna amuhkhiat teng uh Dendeuh ciang Malaysia PM Najib in mipi tung ah taangkokhiading ci ei banglokhat kimukhiata hileh kilawm ee\nPosted by Thang Khawm Pauzomi at 1:54 AM


timestamp: atn

url: =ZAM Thupuak :: 28 Jan 2018 (Zomi Cup tawh kisai zaksakna) :: ZOMI DAILY\nposted on 27 January 2018 at 10:41 am UTC+9:30 Lomkholna: News, ZAM, Zomi\nZOMI CUP 2018 TAWH KISAI ZAKSAKNA :: Zomi Nam Ni pahtawina in ih bawlzel ahi Zomi Cup pen a (9) veina ding hita a, February 13-16 sung teng kimawl ding in kikip sak hi. Zomi Cup 2018 ah Khua 19 pan team 19 kihel thei in Group khenna kinei pah hi. Zomi Cup 2018 pen Padang Bola E RRI Sungai Buloh tualpi ah kimawl ding hi. PDF File ah Match Schedule na etsak un.\nZOMI NAM NI 2018 A DING NGETNA LEH LUNGDAM KOH NA :: Malaysia a om Zomi ten kumsim a i bawl den i minam ni a sawtloin hong tung ding hita hi. Abeisa kumte mah bang in tukum zong thupitak leh picing takin bawl theih na dingin 08 November 2017 in ZAM zumpi ah kimuh khop na kinei hi. Tukum zong nopcitak leh picingtak a i bawl zawh na’ng sum leh paai tampi hong kisam ahih manin ih septheihna ciat pan lawptak apang khawm liailiai dingin muanna lianpi tawh Zomi Nam Ni Committee min tawh kong zawn uhhi. Zomi Nam Ni adingin sum leh paai tam pi mah kisam a I pankhop ngeina bangmah in tutung zong Khua kipawlna te panin RM 200 leh biakna Pawlpite panin RM 300 tawh mapang khawm dingin I kizawn hi.\n2018 ZSM LAIBU KINGAH TA HI :: Malaysia zomi Genvai Kipawlna (ZSM) 2018 a ding ki lut theita a, ZSM laibu te zong kila theita hi. ZSM lut man mi khat ciang kum khat ai RM 20 hi a, hih na lutna hang tawh ahamsa adong tuak I mipih te a panpih, adah akap hun ah a khitui anulsak na hi gige hi. Hih ZSM ah member na lutna in nang ading a pia na hikei a, pan pihna akisam te a panpih na hi zaw hi. ZSM ading panpihna zong kipia thei a, mimal, Khua kipawlna leh Pawlpi mintawh kipia thei hi.\n***Buipi leikeei in zong khuangai cihte na nuntakpihni pen na khantoh kipatni hi. Warning ih kipiak nak leh thusia alang kipelh hi, acih mahbangin, Ngalulok bang a ka inn kalo pek ning VS mi kidawm, thukhual, thu khinkhai mite nuntakna pen tonglehlaam in kikhai hi. Ih innsung ah Malaysia Minthang OPRASI hong tunloh nang kidawm ciatni.\n*** Palik, Malaysia pute in na phone numbat hong lak leh na SimCard lakhia/ Switch off pah in, Palik ten SMS hong khak ciang a lut theih leh na omna thei pah uh ahihman in Oprasi hong lut thei ding hi. Eg. Cheras leh Pandan Indah ah tuadan in ki tuak khin hi.\n*Ih Crusade Bawlna mun FGA Huang sung leh Huang pua lam ah Security dingin (pute) kikoih ding ahih manin akua mah peuh omdan, tatdan siam ciat ni.\nNANGH HUHZAW DING MAW, MIN’ HONG HUH DING\n***Kalay Myo a teng Tonzang khuami Tg. Thang Sian Sing @ Singpu, pen Malaysia abelh ding neilo, mangbangte nuntak thaksakna Combine Mission Center ah ni 11 a om khitciangin ZAM zum I vaihawmna tawh 25 Jan 2018 in vangkhua zuatna kinei sak hi.\n***Singpu ciahna lamsap pen, Colorado State, USA a om Zomi Community Church Denver (ZCCD) te hong khak RM 1121.30 behlap in kiciah sak hi. ZCCD Pawlpi kem Rev. Tualmang leh pawlpimi khempeuh Topan’ ZAM leh Zomi dongtuak mite’ thuphanak dingin hong phungvuh sak tahen.\n***Pasian tungah a lungdamna tak tawh Malaysia Zomi te a ding a kipia khia nuamna om uh leh Zomi Association of Malaysia–ZAM tawh nong kizop nang un Zeisu min tawh kong zawn uhhi.\n***25 January 2018 9pm in ZAM pai ten belhding neilo Zomipihte khat Hansung singmial nuailakpan a vanteng kilak pihin Combine Mission Center ah ki kem hi. Zomipihte Malaysia gamsung ah cimawh dongtuak a om leh ZAM ah hong kha, hong zasak un.\nDAHPIHNA :: Pa Thawng Cin Hau (Hiangzing Khua) in 20-01-2018 ni in Ampang Zato panin Lungtang natna tawh hong nusia a, 23-01-2018 ni in a luanghawm Sungai Buloh han ah ki tuh kik hi. A nusiat a zi leh adah a kap khempeuh tawh a kibangin ZAM zumpi pan in dahpihna ih pulak khia hi. Topa’n a lamdangin hong hehnem tahen.\nLimkhai Khuami Pa Zam Lian leh Nu Ciin Khan Vung te tapa Tual Do Thang (Kum 32) in a nasepna pan accident in hong nusia a, 24-01-2018 ni in a luanghawm lei ah ki tuh kik hi. A dah a kap khempeuh tawh a kibangin ZAM pan dahpihna ih pulak hi.\nHUHNGETNA :: Sunway MBF pawlpi mi Tedim Suangpi khua a teng Pa Pau Suan Khual leh Nu Zam Geel Ciang te in 19-11-2017 ni-in Klang zatopi ah hong suak uhhi.Tg Nang Sian Lian (Lianbawi) asuak zawh kalkhat ciangin Kalnatna (Kidney) tawh Klang Zatopi ah December 06,2017 a kipan tuni dong Doctor ten a kep laitak a hihman in khua kipawlna, Biakna pawlpi leh mimal a panpihna a pia nuam te a ding panpihna kong ngetsak uh hi. Tg. Lianbawi a dam siang na ding thungetna ah zong phawk ciatni. Panpihna a pia nuam I om leh ZAM zum leh Rev. Ngin Khat Thang kiang ah zong kikhak thei hi. Contact : 017 6524 338, 016 3347 900\n2. Dim Nuam Cing (Tedim) Subang Clinic\n3. Ning Ngaih Niang (Tedim) Pudu Clinic & Tungshin Hospital\n4. Peter Biak Pau Damansara Lockup ah kibuaipih lai tak.\n5. Zo Sian Ngai – Thalmual, Mat leh hen tawh kisai OPI, Registration / UNHCR ah 4 vei kibuai pih.\n6. Dim San Niang (Tuithang )Hospital LOURDES,\n7. Peter Khan (Saizang) HUKM\n8. Ngo Lam Cing (Tuipi) HUKM\n9. Nang Sawm Mang\n10. Pau Lian Sum leh Mung Khan Khual (Faltang) Klang Oparasi kiman Klang Lockup ah kibuaipi\nKLang Bukit tingi\nah Kitchen Helper Pasal 1 ki nawhdeih.\nKhasum-Rm1500. Omna pia-Anpia. Offday-Kal1-1vei off\nNasep hun-nai11 sung. Interview om ding hi.\nSubang 2, ah Pasal3 ki nawh deih\nNasep hun- Nai12 sung Khasum-Rm1400,tawh kipan ding +OT om. Offday- Kal1 Khatvei Off. Omna Pia- An Pialo\nah Restaurant ah Mi 2 ki nawhdeih\nMehkang/Ankang1 Kitchen helper1 khasum mehkang,Rm-2000-Kitchen helper Rm-1700. Offday – kal1-1vei Off\nOmna Pia-An vak\nPJ-Ipoh chicken Rice\nPasal-3 ki nawhdeih. Khasum-RM-1400. Nasep hun-10Am-10Pm-Nai2 khawl. Offday -kha khat 2 vei off. Omna\nPia-An vak. Nasep hun nai 11 sung. Nasep tawh kisai :Sia Khuppi -016 3838 014,01135632059\n1. Thawng Cin Hau (Hiangzing) RM50\n2. ZCF– Canaan RM100\nPrevious: USA, Kentucky sanginn ah thaukappa in ngimmel neilo in phialkapgawp\nNext: “Cidam Peuh Leh” ka phuahna thu ~ Lengtong Pauno


url: =LaMarotte: Atom Smasher in the Garage\nIm Endo August 13, 2013 at 6:12 PM\nIn the book it says "cooper wire" lol. A spelling mistake from a theoretical physicist? :/


url: =Zomi Innkuan Malaysia - Zomi Community Network - Your Network\nPosted by Zomi Innkuan Malaysia on November 10, 2011 at 9:58pm in Zomi & Zogam\nZomi te i khantoh na ding in a Khalam, Lungsim cidam ding akisap ban ah taksa pumpi cidam na ding a kisapnate veina takpi tawh Zomi Innkuan Malaysia (ZIM) in, UNHCR Zumpi tawh ma pang khawm in Project thak khat "KILAWMTATNA" hong kipan khia ta hi. UN zum pan in Zomi te panpih na ding sum hong tungkhinta a tua KILAWMTATNA project sung ah:\n1. Music (Guitar & Keyboard)\n2. Kimawlna- Pingpong (Table Tennis) kisinna leh kimawl theihnate Zomi bup in a neih theih na ding in a van te zong ki lei khin zo ta hi. Tumging a sinnuamte in Zomi Innkuan Malaysia (ZIM) Zum ah kimawl thei ta hi. A thu leh la a kicing in a theinuamte in ZIM Zum Phone: +60-3 21412078 ahih kei leh 017-6635466 or 0166974343 ah zong kidawp thei ta hi.\nZomi Innkuan Office pan Malaysia a om Zomi te a ding in:\nMikang lai sinna (English classes)\nNasep neilote nasep zonsakna\nUN zum lai gelh kisamte zum lai gelhsak in, mapanpihna\nThong sung kia, palik te matte panpihna\nZomi Computa sinna, IT & Business (Diploma) sin theihna (UK pan piak ding) te leh\nMipi a ding service tuamtuam tampite ah veina leh lainatna tawh, UNHCR leh NGO te tawh khut kilen khawm in ma kipang a, mipi a ding in nasepnate a ngei mahbang in kizom toto gige den hi.\nComputer sinna sung ah course level 8 om a, tua lak panin:\n1. Basic IT Course (Microsoft Office 2007 Suite: PowerPoint, Excel & Word- 2010) version tawh zong kisin sak hi.\n-Basic IT Course pen kha (3) sung ahi hi.\n-Adobe Photoshop & Adobe Illustrator (CS 3 & CS 5 version tawh kisin sak hi)\n-Basic HTML Course (1-3 Months)\n-Blogging (Blogspot & Wordpress) course\n-CMS (Joomla CMS Course)\n4. Multimedia Course\nA tung a teng kisin thei ta a, tua ban ah level 4-8 dong zong kizomto suak lai ding hi.\nComputer sin thehna munte:\n1. ZIM Zumpi (Jln Choo Cheng Khay), Kuala Lumpur\n2. Zomi Computer Center (Mobile Learning Centre), Sunway Mentari Court veng\n3. Hlc Pandan Jaya ah leh mundang, veng dang tuamtuamte ah kisin thei ta hi.\nZIM zum, Jaang Choo Cheng Khay, 50460, Kuala Lumpur, Malaysia ah Taksa Pumpi cidam nuamte, a sinnuamte in Pingpong kimawl thei ta hi. UNHCR Zomi te a deihsakna tawh ong panpihna hi uh a, Table tennish kimawlna pen RM. 1,000 man dek tak mah hi in, a van a hoihte mah kilei hi. A kimawl nuamte in suakta tak in ZIM tawh kizom theita hi.


url: =Pau Cin Hau biakna tangthu :: ZOMI DAILY\nPau Cin Hau biakna tangthu\nposted on 24 January 2016 at 9:23 am Lomkholna: Article, Biakna, Laipian\nHih Laipian Biakna ong pian nadingin bangci kipat hiam cih i gen masak phot kul ahi manin Nuam Dim a kici, Gamlai khua-a Rev Khaat Kho Gin’ pi, Kamsang numei khat thu i gen masa ding hi. Tedim khua-ah Pu Kam Hau le Pu Pau Vum na kithuah a, Pu Pau Vum in Hau Zui akici innkuan pih khat na nei hi. Pu Hau Zui in tanu Nuam Dim na nei-a, amah’n Mangmu thei zeel hi.\nTua hun laitakin Pu Kam Hau si khin in Pu Khaw Cin hun laitak hi a, Tedim khua inn 300 val bang pha hi. Pu Khua Cin in langva(sikkang) inn deih in Saiha tawh kheek dingin Meitei gamah misawl hi. Pasian in: “Khaw Cin in langva inn deih kei hen. Tedim khua mang ding hi. Tua thu na theih nadingun Khaw Cin’ tuangdung ka kuaitan ding hi,” ci-in Pi Nuam Dim tungah nagen khol hi.\nTua hun laitakin Pu paucinhauKhaw Cin pen lian mahmah, pha mahmah ahi manin amahmah zong tham loin mi khempeuh in zong muang lua ahi manin kuamah’n umlo hi. Tua ciangin Pasian in “tua thu a tangko dingin Pau Cin Hau sawl in ” ci-in Pi Nuam Dim tungah nagen kik lai hi. Tua thu azak uh ciangin: ” Khua Cin’ tuangdung, *zabo-a sah, Pasian ahi zongin kuamah’n kuaitan zo ngal ke’n teh” ci-in kuamah in um loin nuihsan uhi.\nTua khit a sawt loin, Pu Khua Cin tanu khat le tapa khat bek a neih, a tapa, Hau Za Kham si a, a kivui ding ciangin misi kipusuah hun laitak teekin Pu Khua Cin’ tuangdung, *zabo-a sah kitan hi. Pi Nuam Dim gen bang teekteekin ong tangtung a, Pu Khua Cin tuangdung zabo-a sah kitan in, ami tawh a zubeel tawh innnuai buanciim lakah kiasukin mi tampi liam hi. Tua khit asawtlo in England Kumpi ong khang a, Tedim khua mang takpi hi. Tua tham loin “Ka thu a zeek khia dingin Pau Cin Hau ka teel hi” ci-in Pi Nuam Dim tungah na gen lai hi.\nPu Pau Vum in tapa nih, Pu Khan Lian le Pu Tuang Khaw Thang nei a, Pu Khan Lian in tapa giat nei hi. Pu Pau Cin Hau pen Khan Lian’ tapa a lina, Hau Go’ pano ahihi. Pu Kam Hau khan sung Tedim mah-ah na teeng uh a, England-te ong khan ciangin Lailui khua-ah galtai uh a, tua hun akipan Lailui khua-ah na teengsuak uhi. A nungciangin Mualbeem ah na teeng hi. (*zabo = khut melai dawn pan khutdawh kipatna ciang hi-a letmat 6 bang hi.)\nPu Pau Cin Hau pen aneu tung akipan kum 15 sung tawntung kumzawnin khanglui ngeina tawh biak theih khempeuh bia-in, thoih theih khempeuh a thoih uh hangin dam tuan lo hi. Khangmoi lai khat tuabangin sawtveipi kumzawnin aom ciangin amahmah zong lungkia-in kisiamawh, kiciimtakin amah le amah kikaplum dingin thaukhat tawh pai khia hi. Khuanawl a tun ciangin sakhi khat natai dihdih a, a kap leh khapah lian in ama kithah nading thautang om nawn loin sakhi pumkhat tawh ciah kik hi.\nTua khit-a kipanin a hunhunin Mangmu zeelzeel a, Pasian in. ” Van le Lei a bawl Keimah Pasian ong bia-in damna ong ngen lecin damna kongpia ding hi,” ci ahi manin Pasian kiangah damna a nget leh dam takpi hi. Tua bangin amah’n damna a ngah ciangin cina dangte in zong thu ngetsak dingin sam koikoi uh a, tuate in zong damna ngah uhi. Tua ahi manin mitampi in um in anungzui uh a, Pau Cin Hau Biakna akici ong piang a, Khamtungbup ah thatkhatin gamkang bangin kizeel hi.\nTua hi a, a ta upa pen a min Pasian tamsakin Sian Khaw Cin na phuakpah hi. Tua hun masaih Pasian pen mintap-a akineih lam aom diam, ka thei ngei kei hi. Tua banga dawi a na phiat ciangin dawite heh a, a bawlsiat semsem khak ding lau lua uh ahimanin a khua a tui, a beh a phung sung nangawn in langpanin lungkhamna tampi na thuak hi.\n(a) Pham ding ci a, thel bang ong phong, tung-a Sian lunmang hi e;\n(b) Lung ka muan dang om lo e, tunga Sianmang muang ing e.\n( A si ding kimlai ong damsak Pasian hi, Amah bek muang ing.)\n(a) Sianmang hawm siam, tangbang damna phung tengin saina’n nei e;\n(b) Do lal banga pat bang nong sai, kei aw, Sian’ vontawi hing e.\n(Galte banga kei nong langbawl uh, kei Pasian’ ta hing.)\n(a) Sianmang hawmsiam ka muan manin phung in thal gu bang do e;\n(b) Tongsia ong lawh, Sianmang hawmsiam’n, leen pal bang ka nang hi e.\n(Pasian thu kamuan manin ka u ka nau inzong ong do bawl, Pasian thu mah tawh nang ing.)\n(a) Sianmang sinthu kangaih manin phung tawh laukha hual mawh’ng e;\n(b) Ka pham zong a tung thangvan ah Sian’ ang-ah zaal ding hi’ng e.\n(Pasian thu kazuih manin ka u ka nau tawh ka kithu tuah theih loh hangin kasih teh Pasian kiang tung ding hing.)\nEi mite in cinatna pen dawi peh vive-in kingaih suna, dawi pen kikihta mahmah hi. Tua dawite lungdam sak nadingin kimai-etin, vok peuh, ak peuh, ui peuh, sial peuh tawh kimai-etin a kibia ahihi. Pasian pen migi ahi manin biak kul loin dawi pen ong cinasak thei, ong ne thei, ci-in ki-um ahi manin akibia ahi hi.\n(a) Siangmang in tongdam ong khak e, ziin tawh na khen in, ci e;\n(b) Pupa khan-a lung a gimna, Sian in leen puan bang paai e.\n( I pu i pa lai pek a i lelh dawi tawh na kikhen in ci-in Pasian in ong vaikhak hi.)\n(a) Siangmang tawh holung kum ing e, ziin’ kaih tam ka neemsak e;\n(b) Pian kilaihna tung Sianmang in ziinleeng tual-ah niamsak e.\n( Pasian tawh kiho ing, dawite’ siahkaih (a vok a ak tawh thoih-a i mai etna te) Pasian in nuaisiah,) ziin, ziinleeng = dawite.\nTua hi a, Pu Pau Cin Hau in a mangmuhna panin dawi phiat nading, dawi hawlkhiat nading thu a ngah-a kipan dawi na hawlkhia hi. Amah’n dawi phiat dinga napat kholhna hangin Tapidawte’ nasep nading lampi ong sial kholhsak a suak hi. Tua hi a, Pau Cin Hau Biakna pen Dawi Biakna hi loin dawi phiat masa, dawi a langpan, dawi a hawlkhia ahi hi. Tua bangin dawi a na phiatna masa om hi kei leh Christian thu ong lut nading haksa mahmah ding hi.\nTua bangin a hunhunin Mangmu zeelzeel a, a biakna bek hi loin lai nangawn ong piangsak hi. Pasian in suangtang pawl khat la-in gawm zeel, khen zeel a, ” Hih bang in hih in” ci-in midangte ahihsak ciangin ahih thei kuamah om loin Pu Pau Cin Hau ahihsak ciangin hih thei hi. Tua ahihmanin a mangmuhna panin Lai nangawn ong piangsak hi. Amah’n Pasian tung pan-a, a thungahna bangin Lai a piansak khit ciangin ” Laipianpa” kici a, a biakna zong nidanga Pau Cin Hau Biakna a kici pen Laipian Biakna kici ta hi.\n1889 ciangin England Kumpi ong khangin tua zawh kum 10 ciangin Tuiphum Sangmangte ongtung hi. Tua hun ciangin hih Laipian Biakna hita leh a lai hita leh Khamtung tengah na kizeel khin ta hi. Sangmangte in “kipawl ni in sem khawm ni” ci-in a nazol ciangin amah’n, “Kei aa pen, ko gam tawh kituak ding a Pasian ongpiak tuam hi-a, no aa pen gamdang biakna hi a ko tawh kituak lo hi.” ci-in na mang nuamlo hi. Tua hun lai-in lai dang kinei nai lo ahi manin tua lai pen kinak zat mahmah ta hi.\nSangmangte in Pasian thu i tel muh nading, Laisiangtho le labu i et theih nading ong deihsakin Khuasak khawng Tonzang khawngah Kawllai ong hilh uhi. Kumpite in zong Kawllai tawh sang ong hong uhi. Ahi hangin Kawlte tawh lah i kikawmna om peuhmah lo a, i zat nading omlo ahimanin mi tawm bekin sin nuam hi. Tua ahimanin Roman Alphabet zangin i Zolai ding ong bawlsak nuam-in Cope Topa le Kumpite kikum uhi. Official-in Zolai aom nai loh hangin “1912 February kha 12 ni-in Khuasak khua-ah ka om sungin Laisiangtho Thak tei ka kipan hi” ci-in Rev Cope in a dairy sungah ciamteh hi. Tan IV ciang Zolai, (Roman Alphabet) tawh sindingin Kumpite le Sangmangte kithukim uha, 1925 kum-a kipanin sang ong phuan ta uhi.\nSangmangte in sang aphuat uh ciangin lai hilh dingin Christiante mah nazang uha, kumpi sang ong phuat uh ciang inzong tuate mah nazang suakpah uhi. Tua sangsiate in, thu na mu zawdeuh uh ahi manin Pau Cin Hau laimal pen laimal tam lua ahi manin tomsak sawdeuh dingin na puahpha uhi. Propagation of the Gospel-te in a theih uhciangin Laisiangtho ineih ding ong deihsak uh ahimanin Pau Cin Hau lai tawh laikhetna bawl-in Laisiangtho khet ding ong vaihawm uhi.\nTuadingin sangsia sem ahi, Sia Cin Khaw Gin,(Rev Cin Khaw Gin, Niang Khan Ciin’ pa) Sia Thang Cin Kham, (Rev Sian Cin Thang pa) Sia Pau Za Dong ( Sia Kam Khen Cin pa, Sukte beh sung pan Christian suak masa pen) le Christian ahilo, Pu Pau Cin Hau’ tapa, Sian Khaw Cin nasam uh a, Maymyo-ah nihvei va pai uhi. Mualtung thuhilhna teng zong Pau Cin Hau lai tawh 1930 kumin ong khenkhia uhhi. Ahii hangin Rev Cope in thu namu khol ahimanin Roman Alphabet mah zahding ongdeihsak zaw a, tua Pau Cin Hau’ lai tawh Laisiangtho khet dingpen na khaktan hi.\nHih pen i hamphatna lianpi khat hi leuleu hi. Banghang hiam cih leh Kawllai mal laikhetna pen Kawlgam bek a kizang hi a, tampi kibawllo ahimanin khatin tampipi man a, mikim in kilei zolo hi. Manglai laikhetna pen leitungbup-a kizang hi a tampi kibawl ahimanin aman tawmin kingah thei hi. Tuabek hiloin i Zolai dingin Roman Alphabet i zatmanin Type Writer, Computer cihte tuam bawl kul loin Manglai-a kibawl sate mah izang thei pah a, E-mail nangawn ei Zolai-in i kikhak theipan hi.\nSangmangte in lai ong bawlsak a, Zolai i neih mateng, tua Pau Cin Hau Lai kizang a, Piancit pai lai bangin lai a kikhak uh ciangin Pau Cin Hau Lai tawh na kikhak uhi. Hih lai hita leh biakna hita leh ama thu aa, a phuak tawm thei dingin Pu Pau Cin Hau pen pilna siamna nei ahi loh banah midangte pilna a etteh theih nadingin tulai bang a, Tadensa cih bang thu zak nading a omlah hilo a, a khualzin agamvak zong hi loin a neu tunga kipan adam lo den, akumzawn khat ahihi.\nTua ahimanin a Biakna hita leh, a Lai hita leh a phuah tawm hi loin Mangmuhna tawh Pasian kiang pan-a angah taktak hi a, leitung-a apiang ngei lo, a lamdang mahmah khat ahimanin, hih Laipian Lai pen a mangthang lo dingin kephuai mahmah hi. Pilna i nei phial zongin mihing khuak tawh phuahtawm theih ding hilo hi. Tua bang hi leh eimi sangin, leitungah mipil tampi naom khin zo a, mi khatguak bek lai phuak tawm om cih i za ngei kei hi. Tua ahimanin Pasian piak tuam taktak hi a, seel theih ding hilo hi. Amah pen 1948 December kha-in Mualbeem khua ah si hi.\nHau Go Mualbeem Biakinn hong dingin apai tungin amah nungta lai-a, ” Pa Hau aw, ko tuiphum-ah ong lut inla sem khawm ni,” acih ciangin amah’n:” Ko zong Pasian mah a bia veve hi ung” naci hi.\nTua hi a, eite zong nidang lai-in dawite’ teen nading-a ki-um, singsia, suangsia le munsia-a i upmawh, cik peuh, gun peuh, tuilii peuh, mual peuh i biak mah bangin leitungah biakna a tuamtuam om a, Pasian abia, milim abia, pute pate’ kha abia, bawng a bia nangawn om kici hi. Ei Christian akicite sung mahmah ah zong, i biak Pasian khatbek hinapi-in Baptist, Anglican, Roman Catholic, Seventh Day Adventist, Methodist, Presbyterian cih bangin a tuamtuam naom hi.\nTua ahimanin ama phuahtawm ahilo, Pasian tungpan a, a ngah Pasian mah a bia, biakna pen ei Christiante aa mah bangin amahmah inzong damna ngah bek loin cinate, Pasian kiangah damna a ngetsak ciangin na dam takpi hi. Tua ahiciangin kilangbawl loin, i sep khawm theih nading, i ngaihsut siam ding kisam hi.\n(Hih thute kagen ciangin Pau Cin Hau Biakna zui ding, um ding, ka cihna hi tuan loin thu ahi bangbang a i theih ding kisam ka sakna hi bek a, thudang hang hi lo hi.) Pi Luan Za Cing\nPrevious: Tangval ki phasak khat tangthu ~ Thawn Tuang\nNext: Tedim Tangthu tom ~ Sia Mangpu\nOl tak a belsungah Dragon Fruit နဂါးမောက် ciindan ~ AS Thangbawk\nSia GS Pau laibu simtak hi\nSouth Korean President Kawlgam hawhding\nZomi Kip ~ Cin Lian Khai\nNgaigsut kikkik ding thute (Points to Ponder) ~ Khup Khan Thang


url: =Ka muhpak US Gamthu pawlkhat (11) ~ Awn Za Pau :: ZOMI DAILY\nposted on 30 September 2015 at 8:29 am Lomkholna: Article, Awnzapau, Theihhuai\nHih Atlanta International Airport pen USA bek hi lo in leitung bupah vanleeng a tam penpen tukna leh lenkhiatna ahih mah bangin vanleeng tuang mihing zong a tam penna vanleeng tual ahihi. Leitung bup khualzinna a kizang vanleengte leh US gam sung teng bek aa khualzinte zat dingin, vanleng tungah kahna leh tuahna kongpi gate 207 tak nei hi. Ni khat in tua vanleeng tukna a nawk mi 260,000 sangin tam zaw aa, a tu leh a leengkhia (flights) kigawm 950,119 tak pha hi.\nLeitung aa mi pua vanleeng a lian penpenhi a, mi 525 ciang pua thei hi. A vaii a zai theithei in kibawl banah atung aa tuangt’e tutna dingin dawl nih kibawl hi. Jet engine 4 kibulh hi. January 2014 ciangciang akivaikhak sa 304 hi aa, tua lakah 123 kipia khin zo pan hi. Emerates te vaikhak bekbek pen 140 tak ahihi. Tua vanleeng pen France, UK, Germany leh Spain te kipawl aa, a bawl uhhi. A bawl company pen Airbus te’ mah hi pah aa France gam sungah a phualpi koih uhhi.\nKua mah in akician in vanleeng khempeuh a gol a neu sazian leh a sia a hoihlai akicingin ki-ngah kim zo lo a, a maan taktak kithei khin zo sam lo in upmawh sansat vive zong ahihi. Ahih hangin leitung bupah vanleng Boeing 737 te’ a vanleeng nei companyte’n limtak a tuat uh ciangin banghun banghun hi leh vantung a leng 1,554 pha a, 4.9 seconds sungin khat lengkhia ahih kei leh khat tu lian hi ci hi. Tua pen leitung bupah 737 Boeing vanleengte bek acihna ahihi. Bangbang ahi zongin migam mileite hauhdan pen ka ngaihsut zah sangin a zah tampitakin na hauzaw pha mahmah uhhi. (azom omlai hi…) Agelh: Awn Za Pau\nPrevious: Muh ciil Melbourne – 5 ~ Hau Za Cin\nNext: Zomi sungah Kipawlkhop Dingzia\nJesu Khephung ah a thu ngai ni


url: =St. Joseph (Na sempa) May 1 | Radio Veritas Asia\nSt. Joseph (Na sempa) May 1\nMisiangtho Joseph pen nasem mite belh Misiangtho in ki ciamteh hi. (Photo: credit)\nMisiangtho Joseph nasempa phawkna pawi pen 1955 kumin Pope Pius XII in a pat ahi hi. Misiangtho Joseph pen nasem mite belh Misiangtho in ki ciamteh hi.\nMisiangtho Joseph in khutsiam nasep sepna tawh innkuan a vakpa khat ahi hi. Amah in Nazareth khua ah Maria leh Topa Jesu te tawh om uh hi. Misiangtho Joseph ii lamlahna hangin Topa Jesu in nisim nasepna ii manphatna leh thadahin na sem lo-in om na ii siatna te mu hi. Laisiangtho sungah zong thadahna tawh kisai in “A thadah lohna dingin amah na sem sak in” (Sir 33: 28) ci-in ki gelh hi.\nMisiangtho Paul in “Na a sem lo mi peuhmah in an ne kei hen” (2 Thess 3: 10) ci-in gen hi. Mi khempeuh in amah leh a innkuanpih te a huh/ avak na dingin Pasian piansakna nasepna sungah ki hel na dingin na i sep ding ahi hi.\nThupha leh siangtho na ii phungpi I hih na dingin Misiangtho Benedict ii motto ahi, “Thungen kawmin nasem” a cih mah bangin I sep I bawlna te Pasian tungah I ap ding ahi hi. Pope Pius XII in 1955 kumin Misiangtho Joseph nasempa pawini pen nasemte ni tawh a ki tuak dingin a ciapteh ahi hi.\nMisiangtho Peter leh Paul Pawini


url: =Malaysia, Sarawak ah palik khatin alawmnu lupna tungah Pistol tawh kaplum :: ZOMI DAILY\nposted on 22 May 2017 at 10:40 pm Lomkholna: Malaysia, News, Sawltak, World\nUpdate: Malaysia, Sarawak State sungah palik khatin alawmnu lupna tungah Pistol tawh kaplum cihpen thupiang taktak hi ci’n thunei te’n genkhia uhhi. (Lupna tungah puannuaithau ahilo, Pistol taktak tawh akap hihtuak hi) A kaplum palikpa zong palik mawkmawk hilo in, Police Inspector khat ahihi.\nTua Police Inspector papen kimanpah a, ni 7 sung Remand tawh kikem photding a, thudot thusitna kineiding cih kiza hi.\nVideo etnopleh: Seven days remand for killer cop\nPrevious: Malaysia, Klang ah sangnaupang numei khat sanginndawl 3 na panin kiasuk\nNext: Japan lasiam minthang mahmah numei khat abil in khua zanawnlo\nNu leh Pa te’ tungah ~ David Tuang


url: =Pasian muang inla sem in :: ZOMI DAILY\nposted on 16 June 2018 at 8:46 am Lomkholna: JobCinpi, News\nNupi khat in a sep a bawlna ah Pasian thupha sanga a daupai nading ci-in a ihmut hun sung sim loh a hek a tatna peuh ah ama hih theih zah in thu ngen den hi. Mipi lak ah a om hun sungin zong lungsim thungetna tawh hanciam in Pasian kiangah thu ngen den hi.\nNi khat, Pasian vansawltak-te in nupi nu hopih uh hi. “Na sepna peuh ah Pasian in daupaina hong pia takpi ding hi.” ci-in kamciam pia uh hi.\nTua nupinu in zingsang sim in a inn-nung a tungtun tunga a ngah lihliah manta gahte lokhia in bazaar ah va zuak zel hi. A lamdang mahmah khat ah zingsang sim a luzang tawh a puak khop zah ding tua tungtun pan in manta gah khia hi. Tua bek tham loin bazaar a tun ciang midangte vanzuak tawh kibang loin ama vanzuak kileisak nuam zaw ahi manin a vanzuakte khawng khin pahpah lai hi. Tua bangteng tawh hun sawtpi sung hong nungta toto hi.\nAhi zongin hun a sawt ciangin tua nupi nu lungsim sungah ngaihsut ding thu khat hong suak hi. “Ka sep ka bawlna ah ka daupai nading ci a Pasian kiangah thu ka nget zawh kum tampi paita hi. Tua bang hi mah leh bang hanga midangte zah a sum le pai neih le lamh nei lo ka hiam?” ci-in amah le amah dotna khat hong kidong ta hi. Tua dotna pen amah le amah a kidong hi napi a tawpna ah Pasian tungah hong tung sak mawk hi. “TOPA aw, ka daupai nading ka hihtheih zah in na tungah thu kong ngen hi. ka lungsim takpi tawh thu kong ngen a, ka daupai nading nong kamciam khin zo hi. Ahi zongin bang hanga tutan vei midangte tungah hong madawksak lo na hiam? Bang hanga hong hausak lo na hiam ci-in Pasian tungah dotna bawlta hi.\nZan khat a mang sungah Pasian hopihna aw khat za hi. “Na inn nung tungtun tungah manta kung tawmno khat na suan hi. Tua manta kung pan na khut tawh na suan ahi manin thupha ka pia a gah tampi ka gahsak hi. Tua manta gahte na zuak ciangin zong midangte vanzuak sangin kong khawngsak baih zaw hi. Ka sep ka bawlna tungtawn in hong daupaisak in hong ci nahi manin kong daupaisak theih nading a dang bang sem lai na hiam? Midangte sang na gualzawh zawk nading bang sem a bang bawl na hiam? Sem lo bawl lo a mawkngah nopna in huaihamna le duhhopna ahi lam thei lo na hiam ci-in dawng hi.\nHih thu pen gentehna bek hi lel hi. Ahi zongin Sem lo bawl lopi a mawkngah nopna pen duhhopna le huaihamna hi takpi mawk hi. Thu pen nget ding mah hi. Ahi zongin thunget sang a thupi zaw khat om ka sa hi. Hong kipiasa thuphate tungah lungdam koh ding le hong kipia lai dingte ading upna tawh lungdam kohna le tuate i ngah theih nading sep le bawl a kisamte sep khiatna pen sem lo bawlblopi a ngetngetna sang thupizaw dingin ka um hi.\nAbaih lua, a olsam lua a ngahnopna zong Pasian in deih tuan lo hi cih pen mikim in i theihsa Pasian kammal Laisiangtho sunga om ahi manin, Pasian muanna tawh mawk om sangin Pasian muanna tawh sep ding pen Pasian zia hi zaw dingin ka um hi. Na up na muan ngam zah na ngah a cih pen ahi lo lam in la kei ni. Sem ngam lo, bawl ngam lo, ahikeh sem nuam lo bawl nuam lo a um cih bang om thei ngei lo hi. Um i cih pen sepngamna bawlngamna tungah zong kinga hi, cih phawk ding thupi kasa hi. Job Cinpi (Zomi Laisim Nuamte)\nPrevious: Satan leh Sex\nNext: ZAM Thupuak :: Chin State pan galtai te UNHCR in 2019 kumbeidong panpihding


url: =Mihing tawh akibang ganhing lamdang tawh kisai palik te pulakna :: ZOMI DAILY\nposted on 14 October 2017 at 10:38 am Lomkholna: Malaysia, News, Sawltak, World\nMalaysia, Pahang State sung aom gamlak ah mihingmel tawh akibang ganhing lamdang “mysterious creature” khat kimu hi ci’n nungsungteng Social Media ah minthang mahmah hi. Ahi zongin tua ganhing lamdang pen Pahang gamlak pan akimu hizenzenlo hi ci’n Police thunei te’n genkhia uhhi.\nState police chief Datuk Rosli Abdul Rahman in agenkhiatna ah Social Media tungah akithehzak ganhing lamdang “strange creature” pen Malaysia, Pahang State sungah thupiang kici a, tuapen thumanlo hi. Hih limpen Internet tungpan in akilasawn hikhading hi.\nPahang Police te’n hihbangdan thulamdang, ganhing lamdang om cihtawh kisai in bangmah zakna leh Report akibawl omlo hi. Khuasung mipi te’nzong atheikha omlo hi ci’n genkhia hi.\nHihvai hoihtak aki kancian ciangin hihlim pen Internet tungpan in aki Download hi a, tuakhit ciangin Social Media ah ki khahkhia in, Pahang State sungah akimu ci’n aki phuaktawm ahihi. Public mipi te’n hihbangdan thumanlo pen khawlbawl tadingin ka lamen uhhi ci’n State Police Chief in genkhia hi.\nHihtawh akibang lim “Novelty Toys” pawlkhat pen gamdang Website tungtawn in akizuak om a, “Silicon baby werewolf” zong kici hi.\nRelated: Christian Hymn te’ tangthu: Ka Zai Deih Aw, Va Leeng In\nThursday ni akipan hih ganhang lamdang Photo pen Internet tungah aki thehzak ahihi. Hih Photo akhahkhia pawlkhat te’n Pahang gamgi aom gamlak Forest sungpan in ahingin akimu peuh cimawkmawk uh ahih manin, Pahang State Police Chief in gencianna anei ahihi. Sawltak #zomidaily\nPrevious: ZAM Thupuak :: 15 October 2017 (Zomi Khuado Committee pan sapna)\nNext: Naupang kum 5 aphapan khat innsangdawn pan kia in silo, liamgawp


url: =KHUADO icih teh KHUADO hilel veh aw :: ZOMI DAILY\nKHUADO icih teh KHUADO hilel veh aw\nposted on 2 October 2014 at 4:28 pm Lomkholna: Article, Hauthang, Khuado, Zomi\nKHUADO cih kampau limlim in Zomi te kampau hi. Khuado cih kampau in leitung minam tuamtuam in aneih loh ban ah isanggam Laimi, Laizo, Khumi, in zong aneih loh kampau hi. Kawl kam in kauhthitsxa pawi cih tawh khek huai het lohi. Kawlte hong ukma, Mikangte in zong hong ukma hun I Pu ipa khang pek pan ihzat Zomi te in kumkhat sung ah ineih lian bel pawi minlawhna KHUADO ahihi.\nZOMI te neihnei festival min te.\nZomi te neih ngei festival min te in, KHUADO, TON/TONG, ZUNUN, GAL AII, SA AII, TAANGZA AIH, SIALSAWM cih te ahihi. Kauhthitsapuai cih mintawh Ipu ipa in festival\nbawlngei kilkel lo hi. Hih min tawh khek sak mawkmawk ding hilo a, Kawlte pan kipan Mangvom Mangkang, Sen, India te naleng in zong hih kammal zui in KHUADO acih tektek thei sak nahihna ikisam hi. Banghiam cih leh Mivom Mikang te tawh nasem khawm ih hih man in offday nala nuam ahi a, hongpai in nacih nop leh KHUADO festival nei ding hi ung hong pai in. Khuado puai louhme laakheh ung naw’ cih liapliap ding ahihi. Tuapan athupitna damdam in telpan ding hi.\nTuhun ah Aki zanglo ZOMI festival minte.\nNidang in akizang tuhun teh akizanglo Zomi festival minlawhna te ah Gal aih, Sa aih, Zuzun, Taangza aih, Sial sunglut, cih te ahihi. TON/ TONG pen nupa kha kihualna upna lamkai nasepna hi in tuhun ah Jubilee lazo cih dan in kihei kasa hi. Kum 25, cin, Kum 50, Kum 75 cin’ in Christian sung ah ki khel a, Laipian Pasian upna sung ah ahih leh kum 25 cin Pawibil Khaam, Kum 50 cin Pawi bil Khaam , Kum 75 cin Pawibil khaam cih in kilawhna om in ka mu hi.\nFesitval tawh kipawl min laih huailo hi.\nMinamdang te in Christmas, Dewalii, Thingyan, Hari Raya, Goxifacai, Karva Chauth (Pasal lutun minam te) Muharram (Muslim te) Thaipusam (Hindi) Naadam festival ( Mongolia sakol tungtuan taikidem pawipi) Tsagaan Sar (Mongolia new year) Sikh festival cbt..in mi namdang te in mau pupa pianpih kampau zangkhia in namdang kampau kawm hetlo in leitung ah zang paisuak sak uh ahihi. Festival minlawhna te Leitung minam tuamtuam tedong ah theisak in kampau kithei khia sak thei minam pi te ahita uhhi.\nLaih huailo’ KHUADO\nKhuado cih kampau pen Khuado hipah hi. Akhiatna zong tomgen in khuado cih phot kulhi. Kauhthitsxa puai hilohi, gongxifacai, thingyan, dewali cih te hikilkel lohi. Zomite kampau sungah Pasian hongpiak ahoih mahmah Festival min lawhna in KHUADO ahihi. Tua man in mivom mikang tawh pilna siamna akikim sitset, ei Zomi ten KHUADO kammal pen Kauhthitsxa puai cihtawh mawk khek maimai lo ding minam lian ZOMI te ihihi.\nChinyoyar Khuadopuai kicilo hi.\nZomi tezong Pasian thupha tawh mitun naciangciang pilna siamna theihna atung to te ihihi. Adiak in Kawl te theihzahzah zong atheizo pilna nei minam lian Zomi ihihi. Tua hi a, Kawlte in Pyi duang suh nih, Amyotaanih, Tatmataw nih, Maha thingyan cih te abeisa minam kee 135 te sungah athun lut mahbang in ahong tungding hun ah hih minam te in zong ZOMI KHUADO acih theih tektek nading in khangthak te in muii buntak in vikgiapgiap theihsiam pilna Pasian in Zomi sung ah hong koih khin zo hi. ***** ZOMI KHUADO**** Mangvom Mangkang, Chinna , India Kam nei khempeuh , Khuaknei khempeuh in ZOMI KHUADO cisak tading hihang. Chinyoyar khuadoupuai cisak sese kul tuan khin samlo hi.\nKhuado, traditional Chin festival held in Yangon\nAmau KHUADO cih minneilo ahih man in’ Chin new year in laih.\nChin state sungah KHUADO min zang in kumkhen na leh anlak zawh na kician taktak sanggam ten minlawhna akipakho neilo ahih man in kum zalom 21 hun teh Chin Kumthar min vawh uh hi. Tua in Zomi KHUADO tawh kituak ahih man in KHUADO hi lel hi. Kum zalom 19 hun in adam lai putek kum 100 val mi dong un Chin Kumthar gen khia theilo ding uh puteek tampi omding ahihi. Banghiam cih leh Kumthar sang in KHUADO om cizaw ding ahihi. Tua in Zomi te in namlian ahih na Festval lawhna zong kiptak aneihna kilangsak mahmah hi.\nPrevious: Zomi te tung Topa hoih hi\nNext: Zomi te in i minam van tuamtuam te a kipan, ih Zopuan tuamtuam te zatdan kidawp huai\nWhite House pan theihhuai leh tulai US thutuamtuam (August 28)\nKalaymyo khuasung mun 8 ah khangno 100 val kivak kawikawi\nZomi : Pasian Nasemte Pahtawina\nPasian phatna Album thak: ဘဝနိဂုံး ~ Lianpi\nPha mawh kei – Rev. Thawng Go Thang\nGuh pawm natna (Osteoporosis) ~ Hau Lun


url: =Incubation Period cih banghiam? ~ Dr. Singpi :: ZOMI DAILY\nposted on 25 March 2020 at 2:56 pm Lomkholna: News\nIncubation period a cih ciangin Natna lungno hong lut ni pan kipan tua natna ii liim leh vang(signs and symptoms:Covid-19 bang hi leh cisa, bukkhuh, thauzaw, nak hak) a kilah hun kici hi.\nNatna lungno khat hong lut ciangin tua ni mah in tua natna ii liim le vang teng hong piang pah hilo hi. I cidamna, i thahatna tung tawnin khat le khat kibanglo in lungno hang aa i ngah cisa, buk khuh cih te a kilat hun kibang hilo hi. Natna sa dapphahsa(Sikhang, Sikhum, ..etc) a nei te-in buaipih zaw laaiding hi. Bangbang ahizong hih virus pen ni 14 sung peuhmah in kilang hamtang hi.\nTua hangin Lockdown a kibawl ciangin atawmpen ni 14 sung kibawl hi. Pawl khat gam ten kha 1 bang bawl hi. Zanni aa Kawlpi le Tedim kikaal ah lampi a khak ciangin a lut ding te Termometer(Cisa tehna) KHAT bek tawh teh mawk hi. Natna hong piang taktak leh zato khat in ventilator(Huihdiikna) khat bek a nei himai hi. Kawlgam ah ventilator aneilo zato zong tampi om hi. Tua hangin ki patau mahmah hi.\nCina Pa pen “dam ta hi” cih pen teng 1000 vei na share hangin Lockdown pen hong kikhiam tuanlo ding hi. Ni 14 mah kingak dinghi. A kibuaipih pen ama tung pan mi bangzah kilawh aa, tua a lawh te in tua natna nang zo maw? Nang zolo cih hi.\nPasian in i thungetna hong dawng leh tua Virus in Malaria, Dengue fever tawh a kinaam taak aa, zatui ut bang aa a baak ziahziah te aading hong sukkhak zawhloh ding mah a ki gulhgulh hi.\nTua ahihman in Ni 14 sung natna hong kilak kei leh kawlgam mite in natna dalzawh nading immunity(Sisung ah natna dalna) om hi cih kipulaak ngam pan ding hi. Tua masiah upmawh te tawh buai kei phot ni!!! Dr. Singpi\nPrevious: Bill Gates in COVID-19 amuhna\nNext: Sia Job Thawngno DD ngah lungdampihna ~ Samuel Nas


url: =Arakan Army (AA) makai pipa thugenna :: ZOMI DAILY\nArakan Army (AA) makai pipa thugenna\nposted on 5 June 2021 at 8:22 pm Lomkholna: Myanmar, News\nBanghang, AA in kawlgalkap te do lo hiam nong cihsang un, No NLD makai te leh NLD tawh kizom mah a hi, CRPH ci a, Tuapan NUG ci a, mipi tel kumpi thak ci a, Kumpi thak a dingkhia ta ci a, 2008 Galkap thukhunpi teng phiatmai ding cih thu suah nabawl uh a, Ah taktak in 2008 thukhun, No, NLD, CRPH, NUG makai kawlteng mah in naphiat ngam tuanlohpi uh- (ko Taizinta te a ding in, Galkap tawh bang kilamdang tuan na hi uhhiam)\nMakai panmunthak gual uhcin a, No kawlteng mah kumpi kiguang a, 2008 thukhun phiat ding ci a nagen uh, phiat hi le uhteh, Mipi deih leh gamdang te muan leh suan meltheih AungSanSuKyi leh Dr sasa, banghang..kumpi napiak loh pi uh- kumpi lui Winmyant mah kumpi na kipia kik vevua-\nKo Mualtung mi TaiZinTa te maban ongkhaktan mahmah, 2008 thukhunpi sung ah, Kumpi dinmun leh zaaa kipiakna thukhun ahhihi, no tuate tuuntel ta in, No kawlte khuakbek ongzang in, AungSanSukyi Teek lam manawh ta, AungSanSuKyi omnawn kei leh, Kawl te kumpi dinmun ah luahthei mipil na omnawn loh lam uh, nolehno kitel lua ta –\nTuahang a AungSanSukyi Kumpi tetung ah koihden kumpi pia nuamlo-\nNLD CRPH NUG kumpi thak te in, AungSanSukyi leh Dr sasa kumpi munlian pia nuamlo- phiat ding a nagen uh, 2008 thukhunpi, Thukhun sinna3, Chapter3 Pohmah 64- kawlgam kumpi president aikeileh V president te in, ahtel kumpi ding te aileh Kipawlna party 1 pan hilimlim ding, Tua ahkitel zawh ah, Tua party min tawh nasem theinawn loding, meetangg zong theinawn loding, tua party pan kikhawl sak ding- ahman kumpi telcing ah luutta aiteh, Party vai tawh kisawh sak nawn loding cih thu om hi-\nTua aiciang Tuu a Kumpi thak WinMyint in NLD laan tawi a NLD metang zong, Kumpi in teelkik huailo hi, No a teel NLD CRPH leh NUG te in, Naphiatsawm uh 2008 thukhun a palsat hipah uh teh- Tua aiciang Leitung bup in NLD te muanhuai sa nwnlo ong umnawn lo, Tuamah bang a ko Rakhine AA tenzong ong um nawnlo bek thamlo, Kong upding uh Haksa mahmah hi\nNLD CRPH NUG ah, No Kawlte tampi makai lubawk mah in kiguang uhteh! Galkap tetawh kilam dang tuan lo hi uh teh NLD, CRPH leh NUG kumpi thak a ongding khia, Kumpiluipa WinMyint Sang in, Taizinta te ahpizaw leh ahsiam zaw leh ah kilawmzaw tampi tak om hi ung-\nNo kawlte in Galkap hi a, Galkap ailo zong, kawlgam sung kawlte bek mah in, naleen cipsawm uhhi- 8 thukhun phiat taktak hileh kumpi ding in mipi deih tawh en hileh Dr sasa inngah ding hi.\nAhmau kawlte bek mah in kawlgam vai leencip nuam uhhi, NLD makai kawlte, Ukna buluh makai kawlte hipen kawllehkawl buai cileng kikhial lomai ding hi.\n2008 thukhunpi teng phiat in meitawh haltum ngamtaktak hileh, Nung a Kumpithak panmun onggolh un, Dr sasa Kumpi munpia ding hi. kumpi mun ah aluipa mah piakik uhhi. ahmau kawltengmah in leen uhhi. 2008 thukhun apalsatna zong tuamun hipah hi 2008 thukhun ah galkap bek hilo. NLD a ding inzong ahnawng kaina tampi mah na omveve hi. zanhal a MRTV a, AA makai pa thugenna, MRTV thusuah te simkik na, Katel bang a kong atkik hi. Lungdam, Manglian (Yangon)\nPrevious: Cikha kual Covid panpihna kipia theilai\nNext: Party vai hilo, gamvai\nZAM Thupuak :: 24 Jun 18 DHS (Lahwaka) kikhak\nKhang khat ading bek upnate pawl khiam in\nMincip dalnang Vetiver System ~ Pau Do Lian\nAustralia, Melbourne khuasung buaina pen “Terrorism incident” hi ci’n Police te’n pulakkhia


url: =Vondeih Kep Ding – 92 (Dimno’ Pa) :: ZOMI DAILY\nposted on 22 February 2017 at 11:30 am Lomkholna: Article, Paukhankap\nAkha kim in abu panin leng akisin tung, vasa no khat bangin kiim le paam tawh akisu cil ding, itna thu asin cil ding nang leh na nau adingin lai tomno khat hong gelh ing.\nNa nu tawh ka kitheih cillam nikhat, khuasung ah meeting om in ka nih un meeting kahna ah ka tukhawm kha uh hi. Ih theihsa mah bangin na nute lampen ei lamte sangin acithei zaw, nop asa zaw ahih si leh ka ngaih mahmah khat ahihna hangin amau mai-ah ka om sim in avang khat ka lelden hi.\nMeeting hong kipan in makaite-in thugen na hong nei hi. Na nu in a notebook la khia-in a thugente uh ciamteh dingin a kithawi leh a laikung mulo hi. Kei kiang ah, ‘laikung na pua thuah hia,?’ ci-in hong dong phei-a, na pa in zong i lawmngaihte-in hong nget ahih manin pua thuah lo napi-ing in, ‘pua thuah mah ing,’ ci-in kei zat pen ka pia phei hi.\nKa mit-hem in na nu in ka laikung tawh a notebook tungah alaigelh te ka en simsim hi. Na nu in ka laikung tawh a laigelhte ka muh ciangin ka nuamdan pen genzawh hilo hi. Thu kigen zong za nawnlo, nuamlua, kipaak lua-in na nu ka sim etet laitak, koipan adang khat hong ngah hiding hiam na nu’n, ‘ ke’n hiah adang khat ngah ing,’ ci-in ka laikung pen nai langh khit ding khawng ciang hong pia kik hiau hi.\nKa lungsim aom ka nuamna teng the betkhiat bangin thakhat in hong beiziau hi. Tua khit zawh ah ka maisuah kidang hiding hiven na nu in, ‘maitai kei si cia, bang aci nai a?’ ci-in hong donga, ‘bangmah cikei veng e, bangci om kai a?’ ka cikhem hi. Ataktak in bel ka ngaih mahmah na nu in ka laikung hong zatsak suak noploh hangin ka maisuah akhing hi gige hi.\nTuadan peuh himai veh aw tawngno, i ngaihte tawh hileh neuno khat tawh kinuam in, neuno khat mah tawh ki khasia ziau hi.\nTawngno aw, na lawmngaih nu in itna tak tawh na khatpeuh hong pia ahi-a, hong leisak ahi zongin tua hong leisak nate na nei khit hang san sak in, hoihtak kepsak in maw. Nek theih ahih leh zong na gil avah khin phial zongin neksak lo bikbek in om kei in. Na nek ngap mahmah kei leh zong atawm penpen in kam khat kam nih beek ciapsak hamtang in. Guahzu nuai ahi-a, ni salak ahi zongin,‘ hiah, ka kawl lukhu zawngkhawm ni, hong pai ve, U’ ci-in hong zawt leh, ‘ke’n zong hiah khat pua ing,’ ci-in nang puak bel lakhia-in khu sese kei ing. Ama kiang ah pai-in ama puak pen khu khawm zaw in.\nNa pa in konggen nop thuteng telsiam dingin hong lam en ing.\nPrevious: Malaysia, Penang ah numeikhat mawtaw ahawl laitak thautawh kikaplum ~ ZD\nNext: Myanmar, Shan gamah kumpi laivuanding apai mawtaw kibung, mi 5 si ~ ZD\n“Zomi ka it hi” I cih leh\nKa Laisimna Lampi ~ Dr. Pum Khan Pau


url: =Topa in kei tungah thu hong genkik a,\n"Mihing ahi Ezekiel aw, a muhdahhuai-in a gamtatna thu Jerusalem tungah gen in.\nTopa Pasian in Jerusalem tungah ka gen hih thute gen in: Jerusalem aw, nang pen Kanaan gam panin a piang na hi hi. Na pa pen Amor mite hi a, na nu pen Hit mite ahi hi.\nNang na suah lai-in kuamah in hong donlo hi. Na lai hong kitansaklo a, hong kisillo a, ci tawh zong hong kizutlo a, puan tawh zong hong kitunlo hi.\nHihte khempeuh a hong hih dingin kuamah in nang hehpihna lungsim hong neilo hi. Na suah lai-in kuamah in nang hong itlo ahih manin gamlakah nang hong kipaidak lel hi.\n"Tua ciangin na kiangah kong paikha a, sisan naisan lakah na kitomtom kong mu hi. Tua bangin na om laitakin na sihlohna dingin thu kong pia hi.\nSingkung hoih bangin nang kong khangtosak hi. Nang cidamin nong khangto a, nungak nong suak hi. Na nawite zong hoihtak mahin hong bawk a, na mul zong hong po ta hi; ahi zongin guaktangin na om hi.\n"Nang kong muhkhak kik ciangin pasal nei thei ding hun na hita hi. Na pum guakin a om kimlai, ka puan tawh kong khuh a, na zumhuainateng hong seelsakin, tenpih dingin kam kong ciam hi. Kong kamciamna tangtung sakin nang pen keima-a nong suak hi, Topa Pasian in ci hi.\nKei zong tui la-in na tunga si baangteng kong sawpkhiatsak a, oliv thau tawh kong zut zol hi.\nPuanphan kizem hoihte tawh nang hong zemin, savun hoihpen tawh a kibawl khedap hong bulhsakin, saihadial puan hong khimsakin, nai puantungsilh kong silhsak hi.\nKizepna a manphate nang kong pia a, tau hong butsakin khainiang kong oksak hi.\nNakbahte, bilbahte, leh na khuk ding kumpi lukhu hoih kong guan hi.\nTua bangin kham leh ngun kibawl kizepnate tawh na kizem a, saihadial puan, nai puan, leh a kiphan a kizem puante bek na silh tawntung hi. Annel hoihpen pawl a kibawl anlum ne-in, nek ding khuaizu leh oliv thaute na kitasam ngei kei hi. Na hoihna a kigen theilo zahin hong om a, kumpinu na suak hi.\nA paubaang hetlo dingin nang hong bawl ka hih manin gam khempeuhah na melhoihna kithang kawikawi hi, Topa Pasian in ci hi.\n"Ahi zongin na melhoihna leh na minthanna a sia lamin zangin, na tuah peuhpeuh luppih ding zolna-in na zang hi.\nNa puan pawlkhatte, na biakna mun zepna dingin na zang a, numei paktat bangin mi citeng tungah na pumpi na pia hi.\nNang kong piaksa kham leh ngun kibawl kizepnate, pasal limin na bawl a, tuate tawh paktatna na gamta hi.\nNang ka hong piak, a kizem a kiphan puan hoihte la-in milimte na silhsak a, nang ka hong piak oliv thau leh paknamtuite, milim biakna-in na zang hi.\nNa nek dingin a limci pen annel, oliv thau, leh khuaizu kong pia a, ahi zongin milim maipha zonna dingin biakna-in tuate na zang hi.\n"Tua ciangin kei tawh na neih na tanute leh tapate la-in milim biakna-in haltum dingin na pia hi. Kei tungah na cihtaklohna thuneu lua sa a,\nmilim biakna dingin ka tate piathuah lai na hi hiam?\nHih bangin numei paktat nuntakna tawh a mindaihuai-in na om laitakin na neulai thu, guaktangin na omlai, sisan naisan lakah na kitomtom lai thu na phawkkha kei hi.\n"Topa Pasian in hih bangin ci hi: Gimna na thuak ding hi. Hih bang siatna nam khempeuh na gamta khin a,\nlam gei khempeuhah milim biakna ding mun bawlin, paktatna na gamta hi.\nNa melhoihna beelmang na kizutnelh hi. Na kimuhpih peuhpeuh tungah na pumpi na kipia a, a ni ni-in na paktatna na khan semsem hi.\nA lan mahmah na veng Egypt mite na luppih a, na paktatna tawh kei nong hehsak hi.\n"Tu-in nangmah gim a pia ding leh na nopsaknateng a lakhia dingin ka khut ka lik khin hi. Nang hong mudahin, na gamtat hoihlohna hangin nang a hong hua Filistia mite khutsungah nang kong piazo hi.\nBang hang hiam cih leh a dangte tawh lungkimzo nailo na hih manin Assiria mite na nungdelh lai hi. Tuate tawh na paktat a, ahi zongin na lungkimzo nai sam kei hi.\nSumbawl Babylon mite tawh na paktat a, ahi zongin tuate tawh zong na lungkimzo tuan nai sam kei hi.\n"Topa Pasian in hih bangin ci hi: A bangci lawmlawm na hi hiam? Zumna mel theiloin hih bangin na paktat hi.\nKongzing citengah milim biakna ding mun na bawl a, paktatna na gamta hi. Ahi zongin numei paktat dangte bangin sum a ngah zong na hi kei hi.\nA pasal itzaw loin, gamdang mite tawh mawhna a bawl numei tawh na kibang hi.\nNumei paktatte sum tawh kiguai a, ahi zongin nang in na lunggulhte tungah letsong pia zawsopin, nang a hong luppih dingin mun khempeuh panin mi na guaizaw hi.\nNang pen a tuampian numei paktat na hi hi. Kuamah in na tuaci gamtatna dingin hong zollo hi. Nang tungah sum tawh guaihna hong kipia loin nang in na pia zawsop hi. Tua ahih manin a tuampian mahmah na hi hi.\n"Tua ahih ciangin a paktat Jerusalem aw, Topa thu ngai in.\nTopa Pasian in hih bangin ci hi: Nang in na puante suahkhia-in, numei paktat bangin na pumpi, na lunggulh mite leh na milimte tungah kipia-in, milim biakna-in na tate that na hih manin\nna lawm luite khempeuh - na it hita leh na muhdahte hita leh a vekpi-in ka kaikhawm ding hi. Na kimkotah amaute omsakin, tua ciangin na puanteng kong hawkkhiatsak ding a, na guaktangin na omna ka ensak ding hi.\nMidangte tawh na mawhna hang leh na mi thahna hangin thu kong khen ding a, ka hehna tawh sihna kong thuaksak ding hi.\nNa lunggulh mite khutsungah kong pia ding a, na paktat gamtatna munte leh na milim biakna munte, amaute in susiagawp ding uh hi. Na puante leh a manpha na kizepnate hong lakkhiat sakin, na guaktangin hong koih ding uh hi.\n"Amaute in mihonte hanthawnin, tua mihonte in suang tawh nang hong dengin, a namsau uh tawh hong satzan ding uh hi.\nAmaute in na innte hong haltum sakin, na gimthuakna, numei honpi ensak ding uh hi. Numei paktat na hihna kong khawlsak ding a, na mawhpih ding pasalte sum tawh na guaihna kong khawlsak ding hi.\nTua ciangin ka hehna dam ding a, daitakin ka om ding hi. Na tungah ka heh nawn kei ding a, zong kong aam nawn kei ding hi.\nNa neu lai-a kong bawlna na mangngilh a, hih bang tengin na gamtatnate tawh kei nong hehsak hi. Tua ahih manin na gamtatna tawh kizui-in kong thuk hi. A muhdahhuai na gamtat dangte banah bang hangin hih paktatna gamta thuah na hi hiam?" Topa in ci hi.\nTopa in, "Jerusalem aw, Tanu in a nu sun, cih paunak pen mite in nang tungah hong zang ding uh hi.\nNang pen na nu ta taktak na hi hi. Na nu in a pasal leh a tate mudah hi. A pasalte uh leh a tate uh a mudah na sanggam numeite mah tawh na kibang hi. Nang leh na sanggam numei ahi khuapi dangte in nu-in Hit mi nei-in, pa-in Amor mi na nei uh hi.\nNa unu pen leilu lama om Samaria leh a khuaneute ahi hi.\nAmaute khekhap zui-in a muhdahhuai amaute gamtatnate bek tawh na lungkimzo nai kei lai a, tawmvei sungin na gamtatnate khempeuhah amaute sangin na siazaw hi.\n"Kei pen a nungta Topa Pasian ka hih takpi mah bangin kong cihin-ah: Nang leh na khuaneute gamtatsiat zahin na sanggamnu Sodom leh a khuaneute gamtatsia ngei nailo hi.\nNa sanggamnu mawhna pen: Amah leh a tanute in nek ding tampi nei-in nuamsa mahmahin, daitakin om uh ahih manin amaute kiphasak uh a, a zawng a cimawhte donlo uh hi.\nAmaute kihisakin ka deihloh nate gamta uh ahih manin, na theih mah bangin amaute ka nusia hi.\nSamaria in nangma gamtatsiat zah lang gamtalo hi. Na sanggamnu sangin gamtat siazaw mahmah na hih manin, nang leh na sanggam numei dangte i etkak ciangin, amaute a mawh mahmah hinapi-in a mawhlo zah phialin hong kimu hi.\nTu-in na mindainateng na thuak kul hi. Na sanggam numeite mawhna sangin nangma mawhnate naksiatzaw lua ahih manin nang kiang panin amaute a mawhlo tawh kibang phial hi. Na sanggam numeite a siangtho bangsak phial na hih manin zahla in la maizum in.\n"Ahi zongin, Sodom leh a khuaneute, leh Samaria leh a khuaneute a cithei-in ka bawlkik ding hi. Tua mah bangin nang Jerusalem zong kong citheisak kik ding hi.\nNa gamtatnasate hangin na maizum ding a, tua na maizumna in na sanggam numei dangte maingalsak tuam ding hi.\nNa sanggam numei Sodom leh a khuaneute, leh Samaria leh a khuaneute cithei kikin a ngei uh bangkik ding a, nang leh na khuaneute zong na cithei kik ding uh hi.\nNangma siatnateng hong kipholak ma, na kiphatsak om hun laitakin na sanggamnu Sodom simmawhbawl hilo na hi hiam? Tu-in na simmawh ngei na sanggamnu mah na bang teekteek hi. Edom mite, Filistia mite, leh na kiima om nang hong mudahte in hong simmawhbawl hi.\nNa gamtat hoihlohna, na zumhuai gamtatnateng na thuak kul hi, Topa in ci hi.\n"Topa Pasian in hih bangin ci hi. Nang in i kamciamna leh i thuciamna donlo na hih manin nangma gamtatna bangin nang tungah kong gamta hi.\nAhi zongin na neu lai-a nang tawh i thuciamna lenkipin, a kimang tawntung ding thuciamna nang tawh ka bawl ding hi.\nNa unu leh na naunu na ngahkik ciangin na gamtatnasa teng phawkkikin na mai a zum ding hi. Nang tawh i thuciamna sungah a kihelloh hangin amaute pen nangma tanu bangin hong om ding uh hi.\nNang tawh ka thuciamna ka bawlpha ding a, tua ciangin Topa ka hihna thu na hong thei ding hi.\nNa gamtatnasa khempeuh kong maisak khit ciangin na gamtatnasa khempeuh na phawkkik ding a, maizum lua-in cihna ding mel theiloin na om ding hi, Topa Pasian in ci hi," a hong ci hi.


url: =Saint John the Baptist with the Lamb of God - Carlo Dolci\nSaint John the Baptist with the Lamb of God in Canvas Print with Floating Frame\nSaint John the Baptist with the Lamb of God in Canvas Print\nSaint John the Baptist with the Lamb of God in Acrylic Print\nSaint John the Baptist with the Lamb of God in Custom Frame\nGet this artwork "Saint John the Baptist with the Lamb of God" in a custom frame. Fully customizable - at the exact size you want.\nABOUT THIS ARTWORK: SAINT JOHN THE BAPTIST WITH THE LAMB OF GOD


url: =DA 1: Eite Tawh Pasian Om Khawm - Zomi Adventist Innkuan\nPasian Eite Tawh Hong Om Khawm\n19“Ama’ min Emmanuel kici ding hi,… Pasian eite tawh hong om khawm hi.” “Pasian’ minthanna i theihpilna khuavak pen” Zeisu Khazih ii maitang tung ah kimu hi. Mongneilo nipi khapite pek panin, Topa Zeisu Khazih in pumkhatin Pa tawh na om khawm khin hi. “Amah pen Paisan’ pianlimmeel ahi hi. Pasian’ liatluatna leh minthanna vang hi-a, Ama’ minthanna ii “apualam vangtaang” ahi hi. Hih minthanna hong kilangtaang sak dingin, Amah hih leitung ah hong pai ahi hi. Hih khuamialcip mawhnei leitung ah Pasian’ itna khuavak hong lak dinga Amah hong pai hi a, Pasian eite tawh hong om khop theih nading ahi hi… tua ahih manin, amah aki genkholhna ah, “Ama’ min Emmanuel kici ding hi.”\nEite tawh om khawm dinga, Zeisu hong pai pen Amah in Pasian pen mite leh vantungmite hong lak ding ahi hi. Amah pen Pasian’ kammal hi a, Pasian’ ngaihsutna i zak theih dinga abawl ahi hi. Anungzuite aa dinga athungetna ah, “Amaute’ kiang ah Nangma min ka pulaak zo hi.” “Khuangaihna leh hehpihna anei, lungduai-in thutakna tawh akidim” “Keimah nong it tua itna mah amaute sung ah omin Kei zong amaute’ sungah ka om hi.” Hih leitunga asuak Ama’ ta neute’ kiang bek ah hih lahkhiatna aki pia hilo hi. Hih i leitung neuno khat pen vantung khuavannuai ii thusinna laibu khat ahi hi. Pasian’ hehpihna ii alamdang geelna, ahong honkhia itna ii thuthuukpi te pen “vantungmite’ lunggulh muhnop” thumungphuh hi a, tuate pen mongneilo khan tawntunga, akan khop ding uh ahi hi. Gupkhiat mite leh apuuklo vanmite in Khazih ii singlamteh tung ah amaute’ thuthuuk (science) 20leh late mu tuak ding uh hi. Zeisu ii maitang a, a taang minthanna pen ki-aituam pumpiak itna’ minthanna ahih kimu ta ding hi. Kalani pan a khuavak sung ah kipiakkhiat itna thukham pen leitung leh vantung aa dinga nuntakna thukham hi-a, tua thukham in, “ama angsung zong loin,” Pasian’ lungtang pan kizung kha-in, lungsim neem in kiniamkhiat Mi Khat ahihna kilak a, tua pen, Ama’ pianzia hi-in, khuavak sung ah teengin kuamah ii neh zawhloh ahihlam kimu tading hi.\nAki patcilin, Pasian pen piansak nasepna khempeuh panin kilak hi. Vantungte zalha, leitung bulpite aphutpa pen Khazih ahi hi. Leitung te huihlaka akhai pen Ama’ khut hi-a, gampalak pen paakte tawh azem’ Amah ahi hi. “A thahatna in mualte phut mengmeng hi” “Tuipi pen Ama’ aa hi-a, Ama bawlsa hi” Late 65:6; 95:6. Leitung meelhoihna tawh adimh Amah hi-a, huihlak la ngaih tawh azem Amah ahi hi. Leitung mun khempeuh huihlak leh vantungte ah Amah in Pa’ itna thupuakte gelh hi.\nTu-in, mawhna in, akawkbaanglo Pasian’ nasepna meelheem sakta hi napi, tua khutmaa te kisiit lai hi. Tu nangawnin, akipiangsak na khempeuh in, Ama’ hoihna penpen minthanna pulaak lai hi. Ama’ angsung aa dinga huaihamna lungsim tawh anungta mihing simloh kuamah angsung ding bekin nungta lo hi. Adang nuntakna anei khat peuhpeuh phattuamna apialo huihlaka leeng vasa a om loh mahbangin, lei laka, atualvak gamsa zong omlo hi. Phattuamna apia vive ahi uh hi. Singhalh laka singteh ahih keileh gamlaka lopa kung in, adang khat peuhpeuh tungah phattuamna pialo cih omloin, sepkhat na nei teek hi. Mihingte leh ganhingte’ nuntak nadinga, neihloh theihloh akisam nazat bulpite singkungte, sawlbawkte leh singtehte panin hong piangkhia hi. Paakpalhte in hih leitung thupha dingin anamtuinate uh thehkhia-in ahoihnate uh hong khia uh hi. 21Ni in atullom leitungte’ aa dingin, akhuavak taan khia hi. Tuipi pen samhtui te leh ciktuite’ pianna bulpi hi-a, munciteng pana hong luang luituite dawlin hawm khia kik hi. A kuapi pana hong kahto tuikhu te leitung ah thupha guahin hong zu-a, singkung lopate ngumin paakpalh sak hi.\nMinthanna tawh akidim vantungmite in a puuk khinsa leh a siangtholo khate, itna apiakna uh le gimlo tawl lo-a avil angakna uh ah lungdam kipaakna mu uh hi. Vantunga ateengte in, mihingte’ teenna hih khuamial leitung ah khuavak hong puaksuk uh hi. Amau teekteekte neih Khazih tawh aki maingapna saangun, amangthangte Khazih tawh ki maingap-a aki zawlh theih nadingin, thusiamna leh lungduaina tawh mihing’ lungsim amaute in hanthawn uh hi.\nAniam zaw minpuak lahkhiatna khempeuh panin kihei-in, Zeisu tungtawnin Pasian i en hi. Eimah hong kilah ding Pasian’ minthanna Zeisu’ sung panin i mu hi. Khazih in hihbangin na ci hi. “Kei thu bek tawh bangmah semloin,” “Anungta Pa Pasian in, Kei hong sawl ahih manin, Ama’ hangin ka nuntak mah bangin,” “Keima’ aituam minthan nading ka zong kei-a, “Kei hong sawlpa Ama’ minthan nading ka zong zaw hi” John 8:28; 6:57; 8:50; 7:18. Hih kammalte sung panin, leitung vantung khuavannuai aa dingin anasia thukhunpi kikhung hi. Khazih in Pasian’ kiang pana angah na khempeuhte piakkhiat kik dinga asan ahi hi. Tua hi-a, vantung huangpite leh apiansak nuntakna nei khempeuhte’ aa dinga Pasian nasepna sung ah it huai Tapa tungtawnin, a Pa’ nuntakna hong luangkhia hi. Nuntakna nei khempeuhte’ phatna leh lungdam kipaakna, sepkhiatnate leh itna tuihualte Topa tungtawn mahin anasia Na khempeuhte’ Pianna Phungpi mah ah lehluan kik hi. Tua bangin Khazih tungtawnin, thuphabawl ki sakawn vialhin, aki zo siang Anasia a Piakhiapa’ gamtat-nunzia leh nuntakna thukhunte Khazih mah in ai-awhin minpua hi.\nVantung pan mahin hih thukham kipalsat hi. Mawhna pen angsungkhualna pan mahin hong ki zungpat hi. Lucifer ahi aki khuh vantungmi in, vangtung ah akhatna hong hinuam hi. Amah in vantungmi khempeuh auk zawh nadingin hong vai hawma, amaute A Piangsakpa’ kiangpanin kaihkhiat sawmin amahmah kizahtaaksak sawm hi. Tuahi-a, amah in Pasian’ai-awh min puakhialin, 22Pasian tawh akizopna ah amah leh amah ki ultungsak, kilamto nuam lua hi. Amah ii gamtat-nunzia ginalo tawh Piangsakpa’ itna hong meetbawl sawm hi. Tua bangin vantungmite leh mihingte hong kheem hi. Mihingte in Pasian’ kammal alunghian’ dingun leh Ama hoihna amuanloh dingun Satan in hong makaih ta hi. Pasian pen thumaan leh lipkhaphuai phial vangliatna nei Pasian ahihmanin, Topa pen asik-hakpa leh mawhmai-saklopa-in, Satan in mite mukhial sak hi. Hibangin, mite in Pasian langpanin amah apawp zawk ding uh Satan in mite zola, leitung ah lungkham sinkhamna zan hong kiphut ta hi. Leitung pen Pasian theihkhialhna tawh khimh hong ziingta hi. Tua khuaziing limhpi khua kivak sak dinga, leitung pen Pasian’ kiang ah kipuak kik kul ding hi. Satan ii zuaukhem vangliatna ki tapkhap kul hi.\nHih sepna pen zawhthawhthu tawh kisem theilo hi. Zawhthawh nasep pen Pasian’ ukna sunga thukhunpite tawh ki elpuakin, itna tawh sepkhiatna bek Amah in lunggulha, itna lah thu kipia theiloin, zawhthawhthu leh thuneihna tawh itna ki gualzo theilo hi. Itna bek tawh itna kiphong hi. Pasian i theih nadingin Pasian it kul hi. Ama’ gamtat-nunzia leh Satan gamtatnunzia aki elpuakna pholaak kul hi. Vangtung leitung khuavannuai ah i nasepna Nuntaknanei khat bek in sem zo hi. Pasian ii itna athuukna leh azaina athei, Amah bekmah in hihthu ki theitel sak thei bek hi. Hih leitung khuamial zankim sung ah Dikna Nitaang ataan kul-a, “tua in nizang bangin note tungah cidamna hong tung ding hi” Malakhi 4:2.\nEite hong ki tatkhiat nading geelna pen aki geeltawm hilo banah, Adam’ puuk khitcianga, tua geelna ki phuang khia hilo hi. Hihpen, “mong neilo tawntung hunte akipan aki imcip thu thuukpi” Rom 16:25, (R.V., aki lakkhia) ahi hi. Tua geelna pen atawntung khanghun akipanin, Pasian’ kumpi tokhom bulpi pana, thukhunpite aki pholhkhia ahi hi. Akipatcil akipanin, Pasian leh Khazih in Satan ii lehdo ding leh hih lampialpa’ peipuang vangliatna hanga mihing’ puukna na mukhol khin uh hi. Tua mawhna hong pian khiat ding, Pasian in sehkholhsa-in neiloa, tua mawhna hong leikiat ding bel amah in mukhol khinin, tua a mulkimhuai thupiangvat aa dingin lampi hon’kholh sak hi. Pasian in hih leitung a itna lianlua-a, khatbek aneihsun a angpom a Tapa pia dingin kiciamna bawl hi. “Amah a ummi khempeuh in kisia loin, nuntak tawntungna nei hi” John 3:16. Lucifer in hihbangin naci hi: “Ka tokhom Pasian’ aksite tung ah ka saang laptoh ding hi… Asaangpen bang kahi nuam hi” Isaiah 14:13,14. Khazih in bel, “Amah in Pasian lim leh meel tawh dimin om napi-in, Pasian tawh kibatnate ka khah kei ding hi ci loin, Ama minthan’na paai-in, sila limla in, mi tawh kibatna ah a suak hi” Phil. 2:6,7.\nHih pen kipumpiak biakpiakna ahi hi. Zeisu pen Pa Pasian’ bul ah omsuak thei hi. Amah in vantung minthannate luahsuak thei-a, vantungmite’ zahtaakpaaina zong anei suak thei hi napi’n, kumpiciangkhut Pa Pasian’ khuttung ah ap kika, 23sinlai lungmawlte khuavak ataan ding leh asiacip ding mite nuntakna apia dingin vantung khuavannuai ii kumpi tokhom panin akumsuk ding teel zaw hi.\nAbeisa kum tul nih phial ding lai-in, vantung Pasian’ tokhom panin, thusim ki pholhkhia aw khat kiza a, “En un, Keimah kong pai hi.” “Ganhing leh khawhsa tawh biakpiakna nadeih kei-a, pumpi khat Keima’ aa dingin, Nangmah in na vaihawm khin hi… En un, Keimah in Nangma’ deihna asem dingin kong pai hi. O Pasian aw, (tua laibupi lom sung ah Keima’ thu ki at hi). Hebia 10:5-7. Mong neilo atawntung khanghun akipanin, akiseelcip tua ngiimna atangtunna hih kammalte sung panin kitangko hi. Khazih pen hih i leitung ah hong hawh pakin, mi-in hong suak ding ahi hi. Amah in, hihbangin ci hi. “Pumpi khat Nangmah in Keima aa dingin na vaihawm khin hi.” Leitung apian maa, Pa Pasian tawh aom khop lai-a, aneih minthanna tawh hong kilangh ding hileh Ama’ omna vangtaang eite in i thuak zo kei ding hi. Topa’ vangtaang i et zawh nadingin leh i kisiat loh nadingin, Ama’ minthanna hong kilatkhiatna kituam hi. Akimu theilo minthanna aki muthei mihing pianzia tawh hong kilangh hi.\nHih anasia ngiimna pen limciinnate leh ciaptehnate tawh a limmhong kilakkhia bek ahi hi. Moses kianga Khazih aki lahna tua sawlpaangkuang in, Pasian kilangh sak hi. Pasian’ ai-awh dinga akiteel tua sawlbawk nunniam in etlawmna hong lah meelloh hangin, Tawntung Vanglianpa saanglapin thupibawl hi. Hehpihna khempeuh anei Pasian in aminthanna aniam bel lim leh meel tawh khuh ahihmanin, Moses in tua en zoin nungta hi. Tua bangin, sunin meeikhuam tawh zanin meikhuam tawh Pasian in Israelte na don na kemin, mihingte kiangah Ama’ deilhna laka, Ama’ hehpihna amaute guan hi. Pasian’ minthanna kikhiamin avangliatna kikhuh ahihmanin, akiciangtan mihingte’ athaneem mit in tuate mu zo hi. Tua hi-a, Khazih pen, “i zum-huaina pumpi tawh” “mihingte tawh kibang teekin” (Phil. 3:21, R.V.) hong pai hi. Leitungmite’ muhna ah amau’ pahtaak dingin hoihna Amah in bangmah aneihloh hangin, Amah pen sungsuak Pasian hi-a, vantung leh leitungte’ khuavak ahi hi. Aminthanna kituamin, aliatluatna leh avang’ akiseel pen, adahte leh aki ze-et mite hong nai naih theih nading ahi hi.\nSee also Kha Siangtho Guah Nunung\nPasian in Israelte’ aa dingin, Moses hihbangin nasawl hi. “Amaute’ lakah Keimah ka teen theihnadingin, Kei aa dingin, siangtho mun khat amaute lam sak in” (Pai. 25:8). Pasian pen siangtho mun sung Ama’ mite lakah hong khawl ta hi. Sehnel gama gimpi tawlpi-a a kawnvak sungun, Ama’ ompihna lim leh meel tawh amaute na ompih hi. Tua hi-a, Khazih in, ei mihingte’ giahphualsatna laizang ah Ama’ biakbuuk phut kip hi. Amah in Ama’ buuk mihingte’ tenna cia-in lama, eite’ lakah hong teeng dingin, Pasian’ ahihna gamtat-nunzia leh anuntakna eite tawh ki maingap sak hi.” Thu in cilehsa-in hong pianga, eite lakah biakbuuk hong satin (Ama’ minthanna i muh theih nading, tua minthanna teek pen Pa Pasian’ kiangpana, khat bek a angpom), hehpihna leh thutak tawh a kidim ahi hi” (John 1;14, R.V. Akilaktei.)\n24Zeisu eite’ lakah ateeng dingin hong pai’ nungsang, Pasian in eite’ sikdonate hong theihsiamna leh i dahnate hong thuakpih khuangaihnate i thei hi. Adam’ tu leh tate khempeuh in hong Piangsakpa pen mawhneite’ lawmpa ahih thei mai thei uh hi. Hih leitunga Honpa’ nuntakna sunga, hehpihna’ thukhunpi sung khempeuh ah lungdamkipaakna kamciam khempeuh leh Pasian tawh kipawl lawphuai mitlaakna khempeuh kilaka, tuate pen Pasian eite tawh hong om’khop i muhna ahi hi.\nSatan in Pasian ii ki-itna thukham pen angsung khualna thukham bangin pholaak hi. Tua thukhamte agui azaamin zuih ding piang theilo hi ci-in, na tangko hi. I nu leh i pa masate’ puukna thusia khempeuhte’ thaman sannate amah in Piangsakpa ngawh hi. Mite in Pasian pen mawhna, thuaksiatna leh sihna apiangsakpa-in amuh dingun amah in mite makaih hi. Jesu in hih khemna a hongkhia ahi hi.\nEite khat mahbangin Amah etteh ding thumanna akipia ahi hi. Hihthu hangin, Amah in Ama’ tung teek mah ah eima pianpih cilehsa hong la-a, eima tuahkhak dingte hong pua hi. “Na khempeuh ah Ama’ pianpih sanggamte bangin, vai apua dingin Amah kiseh hi” Heb. 2:17. Zeisu in thuak keeikaai-a a puakloh puak ding van anei hi lehang, tua siksan in Satan in, Pasian’ vangliatna eite’ aa dingin kicinglo hi, ci-in thusung ding hi. Tuahi-a, Zeisu in, “Eite mahbangin ze-etna akiciteng athuak ahi hi” Heb. 4:15. Eite’ thuak dinga thu a om thusitsiatna khempeuh Amah in thuak keeikaai hi. Eite phaltaka, hong ki luuilo vangliatna khempeuh Ama’ aituam dingin na zangh lo hi. Mihing khat mahbangin, Amah in ze-etna tuaka, Pasian’ kiang pana, akipia hatna tawh na gualzo hi. Amah in hibangin ci hi. “Nangma’ deih bang sepna ah nuam kasa hi. Ka Pasian aw, Na thukham ka lungsung ah om hi” Late 40:8. Na hoih sem dingin apaikhiat mahbangin, Satan’ lunggim sak mite damna pia-a, Pasian’ thukham ii gam-tatnunzia leh ama’ nasepna pianziate Amah in mite teltakin lak hi. Eite in zong Pasian’ thukham i zuih zawh ding piangthei hi cih, anuntakna in teci pang hi.\nMihing ahihna tawh, Khazih in mihingte donin, Pasian ahihna tawh Pasian’ tokhom tungah Topa kizal hi. Mihing’ Tapa ahihna tawh Topa in eite sawlman ettehnadan hong pia-a, Pasian’ Tapa ahihna tawh Topa in, eite sawlman zawhna vangliatna hong pia hi. Horebmual sawlpaang kawma, Moses kianga, thugen Khazih hi-a, “Keimah in Keimah ka hihi… Israelte’ tu leh tate kiangah hihbangin na ci ding hi. Keimah hi’ng acipa in note kiangah keimah hong sawl hi” Pai. 3:14. Hih pen Israelte’ hotkhiatna kiciamna ahi hi. Tuahi-a, Amah, “mihing tawh kibangin,” hong pai’ khitciangin, Amah leh Amah Keimah hi’ng ci-a aki taangko Pa ahi hi. Bethlehem khuami naupangnoin, lungsim nemna leh ki niamkhiatna a nei Honpa pen Pasian hi-a, “ci leh sa sung ah hong kilak hi” 1 Tim. 3:16. Amah in, eite hihbangin, “Keimah in Tuucing Hoihpa ka hihi. “Keimah in Nuntakna Khomun ka hihi.” “Keimah in Lampi, Thumaanthutak, leh Nuntakna ka hihi” “Vantung leitunga vangliatna khempeuh kei hong kipia hi,” ci hi. John 10:11; 6:51; 14:6; Mate 28:18.\n25Keimah in kamciam khempeuhte’ ngaihmuanna ka hihi. Keimah in Keimah ka hihi. Lau kei un. Pasian eite tawh hong om khawm cih pen mawhna pana, eite’ hotkhiatna kitel’cianna, vantung thukham i zuih zawh nadinga, i thahatna ii kitel’cianna ahi hi.\nAmahmah mihing hihna, leinam’ liangin hong laakna tawh Khazih in, Satan’ gamtat-nunziate tawh aki eelpuak gamtat-nunziate hong lak hi. Kiniamkhiatna lampi ah tualniam takin hong kalsuan lailai hi. “Mihing bangin hong kizep kimu-a, Amahmah hong kiniamkhiat tawmin, singlamteh tung nangawn ah sih ding dongin thu hong maang hi” Phil. 2:8. Siampi Lianpa in, ameel tuamtuam tawh akizem Ama’ ukpi puantualpite hawkkhiat sakin, siampi nautaangte’ saiha puantual paak thuneihna tawh asilh sak pen Khazih in sawltaak limla hi-a, biak piakna athoih ahi hi. Amahmah siampi hipahin, Amahmah a ganzat lah hipah hi. “Eite’ thupalsatna hangin, Amah kiliam sak a, eite’ mawhna hangin Amah kisatniim hi. Ama’ gimthuakna hangin tawldamna i ngah hi” Isaiah 53:5.\nSee also GC 11: Kumpite in Nial\nEite’ thuak dinga akilawm mawhnadan Khazih aki thuaksak manin, Ama’ kilawmnate in eite hong kilawm sak theih nading ahi hi. I mawhnate’ hangin Amah aki mawhsiat hangin, tua mawhna sung ah bel Amah ki sawhkha hetlo hi. Ama’ thumaanna in eite diktansak theihna hong pia ding hi-a, Tua diktanna thu ah bel eite’ kihelna om vetlo hi. Eite’ sih tangin Amah si-a, Ama’ nuntakna eite in i san theih nading ahi hi. “Amah aki sat-hualnate hangin damna i ngah hi.”\nAma’ nuntakna leh asihna tawh mawhna in hong tut siatcipna pan damkikna saangin zongh anasia zaw thamin, Khazih in maa hong tutsak hi. Pasian leh mihingte’ kizopna aki khenkhia vilvel tawntung ding pen Satan ii ngiimna hi napi’n, Khazih sung ah eite cikmahhuna, a puuk ngei keeilo bangin, Pasian tawh kinai zaw semin ki gawmtuahna-in kinei zawsop hi. Honpa in eite’ pianpih pianzia hong la-in, cikmah huna, akitat ngei nawnlo ding sialkhau tawh Amahmah in mihingte hong khih hi. Amah pen eite tawh mong neilo khang tawntungin hong ki nahvawh ta hi. “Pasian in hih leitung it lua ahih manin, a Tapa angpom khat neihsun hong pia hi” John 3:16. Amah in eite’ mawhna hong puaksak bek hiloin, eite hong kigawh ding tangin hong si-in, apuuk khangmi khempeuh hong phong hi. Akikheel ngeilo lungnopna ngah nading leh Ama’ ngaihsut piakna eite in i kitelcian nadingin, Pasian in a Tapa angpom khat neihsun hong pia hi. A Tapa mihing’ innkuan laka khat hong suah theih pen mihing cilehsa akep tawntung theih nading ahi hi. Hih in, Pasian’ kammal atangtun kiciamna ahi hi. “Eite’ aa dingin naupang khat hong suak hi. Eite aa dingin tapa khat hong kipia hi. Ukzawhna Ama’ liangko tungah kisuan hi. Pasian in mihing’ pianpih nunzia A Tapa’ pumtak sungah hong taksuak sakin, asangpen vantung dongah tuamah kengto hi. Amah in leitung vantung khuavannuai ii kumpi tokhom hong hawm’ “Mihing’ Tapa” ahi hi. “ Amah, A Lamdang, Ngaihsutna Apiapa, Vanglian Pasian, Tawntung Pa, Kilemna Kumpipa cih min kiphuah ding, ‘Mihing Tapa’ ahi hi. Isaiah 9:6.Tua Keimah hi’ng aci pa pen mihing leh Pasian’ kikala, Akitaaklah Pa leh Akhut hong nga khawmpa ahi hi. Amah pen, “asiangtho, gim pialo, aniinlo, mawhneite’ lakpana hong khenkhia,” suahpih sanggamte ci’n hong Daipih ngampa ahi hi. Heb. 7:26; 2:11. Khazih sungah leitung innkuan leh vantung innkuante hong ki khutuah khawm hi. 26Akipahtawi Khazih pen i sanggampa ahi hi. Vantung pen mihing’nunna sungah ki sang koihin, mihing’ nunna pen mong neilo hong Itpa’ anglai ah hong ki angpom hi.\nPasian in, amite hihbangin na ci hi. “Amaute kumpi lukhu tunga aom suangmanphate leh ama’ gam sunga guamung bangin kisaanglap ding uh hi. Ama’ liatna bangzah takin hoihin, etlawm ding hiam?” Zekhariah 9:16,17. Gupkhiat mite ki saanglapna pen Pasian’ hehpihna ii teci hong hi tawntung ding hi. “Hong tung ding khang hunah” Amah in, “Jesu Khazih tungtawnin, Ama’ migitna sunga Ama’ hehpihna ii aleet hauhna eite kiangah hong lak” ding hi. “A ngiimsa aom mah bangin… vantung munte-a, ki-ukna bulpite aki theihsak nadingin… Pasian’ pilna athuap mi tampite angiim tawntungsa mah bangin tuate, i Topa Zeisu Khazih sung ah geel hi” Eph. 2:7; 3:10, 11, R.V.\nKhazih ii tatkhiat nasepna tawh Pasian’ ki-ukna thumaanin diing hi. Tawntung Vanglianpa pen Ki Itna Pasian-in ki thei hi. Satan ii mawhsaknate ki thalnialin, agamtat-nunziate kip holaak hi. Langdona cikmah hunin hong tho kik zo nawnlo ding hi. Mawhna pen leitung vantung khuavannuai ah cikmah hunin hong lut kikzo ngei nawnlo ding hi. Khang tawntungin i vekpi-in, upna langpanna panin i khamuang ta ding hi. Itna ii ki pumpiakna tawh amaute a Piangsakpa-in leitung leh vantunga ateengte khempeuh akisusia thei nawnlo kigawmtuahna kiciamna tawh hencip hi.\nGupkhiatna nasep hong kizo siang ta ding hi. Mawhna aciipunna munah Pasian’ hehpihna atamzaw tham hong ciipung ding hi. Hih leitung mahmah Satan in ka gam hi ci-a, atangko pen akitankhia bek hong hiloin akipahtawi hong hi zaw ding hi. Mawhna ii ciamsiatna nuai-a aom khuamial khat in meel ahem sak Ama’ minthanna tawh akizem piansaknate a om na hih leitung neunocik pen Pasian’ neih leitung vatung khuavannuai laka, leitung dang khempeuh te’ tungah kipahtawi ding hi. Himun, Pasian’ Tapa in mihing’nunna sunga biakbuk hong lamhna mun, Minthanna Kumpipa hong teenna mun, hong thuaksiatna leh asihna mun, hihmun, Amah in na khempeuh hong thak bawl nading mun, Pasian’ biakbuk, mite’ tawh hong om nading mun ah, “Topa amaute tawh hong teeng khawm ding hi. Pasian’ mahmah amaute tawh om khawm dinga, amaute’ Pasian hong hi ding hi.” Mongneilo khang tawntungin, gupkhiat mite in Topa’ khuavak sung ah alampai bang un, amauate in aki genkhia zolo ngahkhongnate hangin Topa phat den ding uh hi.\nPrev post SC 8: Christ sungah Khantohna\nNext post SC 9: Sepna leh Nuntakna


url: =Mihing Vacim Bang Leang Thei « Nikonghong\nHome » Leitung » Mihing Vacim Bang Leang Thei\nMihing Vacim Bang Leang Thei\nBritish University khatah pilna sin Dutch minam engineer khat a hi Jarno Smeets in vacim tha taw a kibang tha vawt aa, hui sungah leang thei ci hi. A nuai a video sia the Hague khua sung park khatah March 18, 2012 ni a kizai hi.\n“Hisia thu sia ka uk tawntung ka dream khat hi. Tha 8 sung hanciam in research le sinna tam vei mama kavawt zawk ciang ngual zawna nga khi hi” ci in video sungah Mr. Smeets in son hi.\nHibang ngaisutnate ka pu tung pan kanga hi ci hi. University of Coventry ah pilna a sin zawk ciang neuromechanics expert a hi, Bert Otten taw a muscle tha haat natu set design namkhat vawt tu in hanciam hi.\nInternet sungah hi thu taw kisai a um ngawl le a um kilaklaw nasia tak in kinial uh hi. A um ngawlte in video effect vawt in hong theam zam ci hi. A cing zaw in a sim nuam po The Telegraph website pan kisim thei hi.\nUp huai ih sa ziam maw, leilot thu khawngpo hi nginge ziam maw, a nuai aa video en tek tawng.\nBy thawngno in Leitung, Pilna on March 23, 2012 .\n← Leitungah Min Sau Bel Pawl Khat\tAmate Zong Eima Bangma Hi Lel Tu Zam →


url: =Download: 10 Hnunhoih Mangthang Kikou Aw download\nPosted on 23.09.2018 23.09.2018 by Kern\nDownload Mangthang kikou aw mp3, HD MP4,FULL HD songs online on mobile . This video and mp3 song of 10 hnunhoih mangthang kikou aw is published. Download Hnunhoih mp3, HD MP4,FULL HD songs online on mobile. This video and mp3 song of 10 hnunhoih mangthang kikou aw is published by T Suan . 21 Jan - 4 min LYRICSMANGTHANG KIKOU AWsa: Hnunhoihphuak: K Thangchinliankaih.\nDownload free mp3 music and songs, Play online. Go! Home · Lai Nat Na Aw. Lainat na aw neem || Zomi worldofcufflinks.com3 . 10 Hnunhoih Mangthang kikou worldofcufflinks.com3. Watch the most popular EimiZaideih HD videos on LOVE MUSIZ (DOWNLOAD VIDEOS FREE). Hnunhoih-Mangthang Kikou Aw 10 months ago. Next. 10 Hnunhoih Mangthang Kikou worldofcufflinks.com3. LYRICS MANGTHANG KIKOU AW Sa: Hnunhoih Phuak: K Thangchinlian Kaih: Khaibiaksiam Samte Verse\nAt home he was a social lion; abroad he was acclaimed the greatest of British poets. The Master said, 'When a download: 10 hnunhoih mangthang kikou aw is . Download Ding Tonsing ft Virgin Killer Khattangh solbang Lagu musik format mp3 audio / Video 3GP Download Video 10 Hnunhoih Mangthang kikou aw. 15 hnunhoih mosi bang pitu mp3 download song music from below results Nang Toh Lou In (Hnunhoih). download 1 10 Hnunhoih | Mangthang kikou aw. worldofcufflinks.com Hnunhoih mp3 songs download, free Hnunhoih download mp3, Hnunhoih download free songspk, 10 Hnunhoih Mangthang kikou aw mp3.


url: =Pumkhatsua Mopoai ~ Thu Tatuam (Siyin News)\nTuesday, September 05, 2017 Sizaang Thu 2 comments\nTulaitak USA, Maryland teang suapui Zam Cin Dal le Zam Muan Huai@ Huai Mek te ii pumkhatsuana mopoai sia Sep 30, 2017 ni nitak nai 5:00 in SBMC pawlpi ii biakbuk ah vawt tu hi.\nSuapui Zam Cin Dal sia Lophei khua pan hong nusia sa ( Pa Ngo Za Khai le Nu Dim Khaw Huai) te ii tapa lianbel hi in, Lia Huai Mek sia Yangon teang Thuklai khu khuami ( Pa Mang Kim ) le Nu Hau Za Cing te ii tanu lianbel hi.\nUnknown September 5, 2017 at 7:59 AM


url: =Ding Un, Ding Un, Zeisu’ Mi | Zomi Lyrics Directory :: Zomi Music and Songs Ding Un, Ding Un, Zeisu’ Mi | Zomi Lyrics Directory :: Zomi Music and Songs\nDing Un, Ding Un, Zeisu’ Mi\nGeorge Duffield (1818-1888) George J. Webb (1803-1887)\nAdam Geibel (1885-1933)\n1858 kumin a khua buppi a lok zo kha khanlawhna khat Philadelphia khua ah tung hi. “Philadelphia-a Pasian’ nasepna” (the work of God in Philadelphia) kici hi. Tua sunga kihel Pasian’ nasemte’ lakah Episcopal pawlpi sia Dudley Tyng zaha muibun om lo ding hi, kici tek hi. A kithuahpih sia dangte zong a thuzawh mahmah khat ahi hi. A pa, Rev. Stephen H. Tyng pen Philadelphia khua-a pawlpi lian mahmah khat ahi Episcopalian Church of the Epiphany-a pawlpi kem sia ahi hi. Tawlkhat sung a pa’ nasep huh-in assistant-in om a, tua khit ciangin a pa’ nasep luahto hi. A thuhilhnate ah thutang lua a, tua hun lai-a America gama kizang sila neihna (slavery) langpanin thugen den ahih manin a pawlpi mite pawlkhat lungkim lo uh hi. A nasep tawp pah-ek a, ama’ nungzui mi citak pawlkhat tawh the Church of the Covenent kici pawlpi khat phuan uh hi.\nA pawlpi thak uh khang mahmah hi. Tua a khang mahmah pawlpi thakah pastor a sep bek hi lo-in, khuapi laizanga om YMCA ah sun ciangin cialpi bawl den hi. Ama’ thuhilhna ngai dingin mi tampipi kikhawm den hi. March 30, 1858 ni-in sunkam-a ama’ thuhilhna ngai dingin mi 5,000 val kikhawma, Paikhiatna 10:11 tungtawnin thuhilhna nei hi. “Pasal kisateng kuan unla, Topa’ na sem un” ci-a thu a hilh ciangin mi 1,000 val in a nuntakna uh Pasian’ adingin ki-ap uh hi. Tua hun lai-a thuhilhna khempeuh lakah a muibunpen hi, ci-in kiciamteh hi.\nA thuhilhna sungah, “Ka Topa’ nasem ka hih manin Pasian’ lungdamna thu genna ah ka cihtak loh sangin hih ka taklam khut a bul pan a kitankhiat ding utzaw ingh” ci-in gen ngeu hi. A kal kik sung khua lamah hawh-in, vaimim um kigawikhiatna set (corn thresher) a et laitakin a duap in a puanban teep mankha-in a sihuipi kitat-a, a thagui zialcip hi. Sisan tam luang lua ahih manin ni li khit ciang, April 19, 1858 ni-in si hi. Si dinga lupna tungah a lup laitakin a lawmte in a kam nunung a dot uh ciangin, “I vek-in Zeisu’ ading ding ni” ci-in vaikhak hi.\nA Nipi kik ciangin a lawm it mahmah a naseppih, Philadelphia khua-a Temple Presbyterian Church pastorpa Rev. George Duffield in zingsang huna a thuhilhna ah a lawmpa a pahtawina-in Ephesians 6:14: “Tua ciangin na kawnguah thutak kawnggak gaksa, na awmuah dikna awmdal bulhsa…in ding un”(ZIV) a cihna mun simin thuhilhna nei hi. A khupna-in, a it mahmah a lawmpa’ kam nunnung a zakna tungtawn-a a phuah tang 6 a pha poem khat simkhia hi. Rev. Duffield’ pawlpi-a Sunday School superintendentpa a lungsim lawng mahmah a tua lamalte a dal-a hawmkhiat dingin khenkhia lian hi. Baptist pawlpi laihawm khat-a editorpa in a muh ciangin hoihsa mahmah a, mi a tamzawte’ sim theih dingin hawmkhia sawn hi.\nGeorge Duffield bel America gam Carlisle, Pennsylvania ah September 12, 1818 ni-a suak ahi hi. Yale Universiry leh Union Theological Seminary ah pilna sin hi. Pasian’ ading na tampi a sepnate pahtawina-in Knox College in Doctor of Divinity Degree pia hi. Kum 6 sung University of Michigan Board of Regents member khat-in om hi.\nHih la-aw pen “Webb” kici a, George J. Webb’ phuahsa leitung la khatpana hymnal editor khat in a lak ahi hi. Tua la bel “‘Tis Dawn, the Lark Is Singing” (Khua Phalvak Ta, Luivan’n Zong Zaila Awi) a cih khat ahi hi. Atlantic Tuipi tunga kilehleh tembawpi khat tunga lasate’ sak theih la khat hi, kici hi. Webb bel England gam Salisbury ah June 24, 1803 ni-a suak ahi hi. 1830 kumin America gam tung hi. Boston ah tenga, tua khua kiima music tawh kisai munte ah kihel pha mahmah hi. Tua khua-a om Old South Church ah kum 40 sung organist sem hi.\nA la-aw dang khat pen “Geibel” la-aw kici a, Adam Geibel in 1901 kuma Duffield’ lamal tawh kituak dinga a phuah ahi hi. Adam Geibel bel September 15, 1885 ni-a Germany gama piang ahi hi. America gam a tun ciangin organist leh music hilh sia-in om hi. Adam Geibel Music Company phuan-a, a nunung lam ciangin Hall-Mack Company kici a, tua khit ciangin Rodeheaver Company tawh kigawm lai-a Rodeheaver Hall-Mack Company suak hi. Geibel pen kum 8 a phak lai-in a mit na-a, a mit tegel taw kiuhkeuh hi. A mit in khua a muh loh hangin organist, conductor minthang mahmah khat suak veve a, la-aw tampi phuak hi. Leitung la zong phuaka, tuate’ lakah “Kentucky Babe,” leh “Sleep, Sleep, Sleep” a cih late bang minthang mahmah hi. Male Voice kici pasal bekbek sak late a phuahsiam deuh a, arrangement bawl zong siam hi ci-in minthang mahmah hi.\nWilliam Cowper’ cih mahbangin, “Pasian’ tatzia tel zawh hi lo” takpi a, khangno Episcopalian thuhilhsiam mahmah khat, vaimim um gawina set, sihna ciang a piangsak tuahsiatna, Presbyterian pastor khat in a phuah pahtawina lamal, la-aw nih – khat pen leitung la hi a a khat pen mit khua mu lo khat’ phuah la-aw, “Pasian’ nasepna” kici 1858 kuma kha khanlawhna – hih teng a kigawm ciangin “Ding Un, Ding Un, Zeisu’ Mi!” kici la ngaih mahmah khat hong piangkhia-a, tuni dongin i labute lema hih la i sak simin i lungsim hong thosak den hi.


url: =Malaysia gamsung ah IS migilo tawh akizom mi 14 kimankhia ~ ZD :: ZOMI DAILY\nposted on 23 July 2016 at 9:09 pm Lomkholna: Malaysia, News, Sawltak, World\nMalaysia gamsung ah kumpi thuneite in IS migilo tetawh aizomding in aki ummawh mi 14 tuni in kiman cih Channel News Asia pan kiza hi.\nHihvai tawh kisai Royal Malaysia Police te Statement genkhiatna ah akiman mi 14 lakah numeikhat kihel a, kum 20 panin kum 49 kikal pawlvive ahi uh cihi. Malaysia gamsung munkhatpan avekin akimankhia hilo a, State tuamtuam mun 5 pan amatkhiat uh ahihi.\nHih akimanteng lakah mi 12 tepen Malaysia gamsung ah ngongtatding in sawlna a ngah uh hihtuak cihzong Police te’n genkhia uhhi. Tua asawlkhia makaipipa pen nungdiak June 28 ni in Puchong ah buaina apiangsak, Night Club ah Bomb apuakkham sakpa mah hiding cihzong genkhia uhhi.\nAdang khatpa ahihleh Klang Valley sungah apuakkhamsak dingin sawlna a ngahkhin ci a, tua asawl makaizong Puchong buaina apiangsakpa mah ahihi.\nApuakkhamthei ngongtatna ah zatding vanzong pawlkhat mankhia uh a, tuate pen Malaysia palik ulian te kapnading ngimna omkhin cihzong genkhia uhhi.\nTusung leitung gamtuamtuam ah migilo te bawlsiatna tuamtuam kizaden a, tuciangciang Malaysia gamsung ah ahuaisialuapi omnai samlo hi. Ahi zongin mipi omna leh mun thupi te pelhleng ahoih zawtam??? ZD Sawltak #zomidaily\nPrevious: Malaysia vanleng MH370 azon dinkhawl photding\nNext: Na Khekhap enkik dihve ~ Khaineu Hatlangh


url: =GUALNOPNA-MUN LEH MIPI OMKHOPNA-MUN AA KISA ZO LAPITE. - Laibu Saal\nHome > Zo Lapi (Lamal) > GUALNOPNA-MUN LEH MIPI OMKHOPNA-MUN AA KISA ZO LAPITE.\nGUALNOPNA-MUN LEH MIPI OMKHOPNA-MUN AA KISA ZO LAPITE.\nGelh ~ Thang Siangh\nZomi ih pu ih pa te in, sanggam ki-itna, khua leh tui khualna, khatleh-khat kithupi bawlna tawh nakhangkhia uh hi. Kipahtawina leh kithupisehna in mihing kizopna hoihsak hi. Ki-itna khangsak hi. Kipumkhatna leh kithutuahna thahaat iin hinsuahsak hi. Khangmasa te khekhaap mansuah keileng Zomi te pen Minam-lian kisuak takpi ding hi. Amau te lungsim- puak te pen Pasian thukham tawh kizawitawn mahmah hi.\nKhuado, sialsawm-hun leh guapnopna, mipi-omkhawlna khempeuhah kipahtawina leh ki-itna la vive sa uh hi. Puu te itna, Nu leh pa pahtawina, sanggamte itna, nungak tangval leh kholhpih lawm leh gual itna, kisa ziahziah hi. Puu te itna la asaklaitak iin a tuno khat alai-ah laamsak hi. Lasak atawp ciang iin, kai iin zuu-tepsak hi. Aciah ciang iin akno khat mat iin ciahsak hi. A gamtatna khempeuh uh ki-itna akhanna ding ngimna ahi hi.Hih la te nasim ciang iin ihpu ihpa te pilna bangzah iin thuk, bangzah iin thupi cih ngaihsun in.\nKhangham-lam leh nuleh-pa pahtawina la.\n1. (a) Ka-tunnu ka ngaizawm aw e, ka-zuaminthang va bang pau kangai zawm aw\n(b) Ka-tun in ningtui hong thuan aa tunnu-mah ngai ta zawng e\n2. (a) Thei bang sen iin tun leh ka-zua'n phelgua hong guatsa hing e..\n(b) Phelgua guat kan in kheng ing e khaimu nalaam zil ing e.\n3. (a) Ih phunglai-ah ahawmsiam -bel damdial aa zuih aa pha e.\n(b) Khattang va bang ih pau hang iin gualtung tuanna omlo e.\n4. (a) Mim bang pianna gui iin sutleng gua bang hin nan lawm sang e..\n(b) Phung leh gual in hong lel zong in mauki bang kivan leeng e.\n5. (a) Ka tun vang ka tun vang aw e mim leh taang aw e katun vang aw e.\n(b) Kazua vang ka zua vang aw e sang leh lal aw e kazua vang aw e.\n6. (a) Katun lah tun gim nanam tei aa kazua lah zua gim nanam tei e,\n(b) Kei hong siam leh pupa-siam aw koi-ah gamgi-suang naphut hiam aw.\n7. (a) Katun vang a thang zawm aw e tulkuan zua vang thangzawm e.\n(b) Von hehnem luum bang hong sunna kamin ciau gal kai ta e..\n8. (a)Kazua vang zang ni'n awi ing e nahnuai len muang tuam ing e.\n(b) Kaciin vang lahmei aa kavak tuaigel tawh kumlai ing e\n9. (a) Katun vang khaimu'n laam ing zua vang phai va lo ing e\n(b) Ngalliam pheiphung sangcih aw e tang banzal kamkei aw e\n10. (a) Katun tum bang guaikuan cing e lenpuan bang kathak sak e\n(b) Kazua lo bang tulkuan cing e tangnah bang kasuangsawn e.\n11. (a) Katunnu'n thawlzuu hong thuan e phaksapah deih pal ci e\n(b) Kazua pan zingvai hong kha e von aw lenzang aw ci e.\n12. (a) Tualnuam ee tualnuam e puu te sumtual tual tung tualnuam e\n(b) Gamnuam e gam nuam e puu te gamzang gamnem gam nuam e\n13. (a) Bualna ngei nuam bualna ngei nuam e puvon siangsung bualna ngei nuam e\n(b) Laamna ngei nuam laamna ngei nuam e puu te pahtang laamna ngei nuam e.\n14. (a) Kei kapuu te sen aa kapuu te ningzuu bang khum thei na leng nuampeng phuhsak vang e\n(b) Nuampeng phuhsak vang heisa bang pal thei naleng kapal lo sak vang e\n15. (a) Pha la'ng e pha la'ng zua aw nalam sawmsial pha la'ng e..\n(b) Khup la'ng e khup la'ng sawmtang khawh aa nutun khup la'ng e.\n16. (a) Ciin leh katuai aw ci tang e sinlai tui bang ciim aw cing e pupa gual gensa aw e\n(b) Pupa gualgen za lai aa thang sing-sinthu nang bang diang e,\n17. (a) Kangaih kuatawh kateh diam aw ciau aa lumsuang tawh te'ng e\n(b) Lumsuang pak pa bang amualhleh kangaih lung ah ngil hi vang e gual aw e.\n18. (a) Damtui kulthuk limnga'n zuan aa singcin pal phialvan bawm e..\n(b) Lunmang hawmsiam zata'n bawm aa ciin hawmsiam tuai in bawm e.\n19. (a) Theisen puvon ngalliam bel aw tusuan mel haihkha na cia\n(b) Gual sang tongdam nem zaw ding aa aduang mel hoih ding aw e\n20. (a) Thei bang sen iin zua in tuang nusia ngalliam tangtawi hing cin, zualam zing tui bang dim kik ing e..\n(b) Khat iin khang tang nihthum khang bang tang saikiim kaguallai ah kamin zang lawi bang aa thang aw e\n21. (a) Ih tung-solkha vangtang icih alsi'n bawm-a vangtang no aw e\n(b) Ih khang ciautui luanging ihcih akaihtam-a luanging no aw e\n22. (a) Munzaang lai-ah sing-zabuang khat aa na po, naliim beel vawi e, thulguah leh lomeii kisung ciang aa kei nong sel zodiam nahlun aw..\n(b) Kei nong sel zo diam nahlun aw, gual ding sial bang nalian lo zong kei ding zang-huisai bang aa, limlian ciai limlian nahlun aw..\n23. (a) Munzanglai-ah tulsing khansiam zang-huisai bang lianmahleh zong katai sam diam buang lawmlawm aw e\n(b) Kamkei bang gial sa bang tai leng a lawm sam diam aw buang lawmlawm aw e.\n1. (a) Kum kikhen-a tuaigual nunnuam zuahen tuang tun ni bang e\n(b) Kalak nuai-a ningbeel gualsiam ciin tawh khollai no bang e\n2. (a) Kazua sausak simsinggil phuh cialdawh nem ngai naveng e\n(b) Huangzawl gawl bang hong um ding aw phung nih thum ngai naveng e\n3. (b) A mi pau ven sumkholh gual aw nazua khakia nun -a anuam lua ci e\n(b) Nun aa nuam lua sanggah hing e,kazua langlam zamluang kasai cimlang e\n4. (a) Pupa langlam lenkhuang leh sialki betloh iin tul keileh kilawm e\n(b) Betloh iin tul keileh kilawm sailoh iin khuang keileh kilawm e\n5. (a) Pupa langlam lenkhuang leh sialki nunnuam iin sai saisai taleng e\n(b) Nunnuam iin sai saisai taleng tuilim nga bang laamlaam taleng e\n6. (a) Tun sung mim bang piangkim tek a lakmai ni bang tang tuam om aw e..\n(b) Lakmai ni bang tangtuam om aw Thawm te sawmsial mantuam om e mantuam om aw e.\n7. (a) Gual ih ngaih sese duang hulna hi a khang damtui bang kiamnawn sawnsawn lawm aw e\n(b) Khang damtui bang kiamnawn sawnsawn lawm aw e, zo-nunsawl bang hulnawn sawnsawn lawm aw e\n8. (a) Tongdam nem ngingei iin gual vaho leng, lawm aw hongci lo ding te'n zong lawm hongci e\n(b) Lawm aw hong ci lo ding ten zong lawm aw hongci aa ngaih aw hongci lo ding ten zong ngaih aw hongci ee.\n9. (a) Ei aw e ei aw lia leh tang aw ei aw e\n(b) Ngaih teng nuaciang ih sumtual ah lia leh tang aw ei aw e\n10. (a) Kangaih aw ngaih kungkuai aw e singlel sangah nakai aw e\n(b) Singlel sangah nakai inla na-nunpaal lo nuam ing aw e\nMo-leina mun aa kisa la\n1. (a) Siang a nuam siang anuam e kalenna siang anuam e\n(b) Lenna siang nuam ciin leh tuai aw khangsawn ten ciin aa pha e\n2. (a) Lia va kha'ng lia va kha'ng e phungnuam aa lia va kha'ng e..\n(b) Phungnuam aa lia zin bang kakhak tusuan aw tang bang pha aw\n3. (a) Katun nuaciang sen kalungtup puvon-suan zozamno aw cing e\n(b) Puvon -sua zozamno aw suan-melhoih aw keideih gual in adeih aw e\n4. (a) Thei bang sen aa lung aa katup vangkhua gual in zozam aw ci e,\n(b) Vangkhua gual in zozam aw ci aa kasan zang-phialva ken kangai hi e\nKhuado -Sialsawm sunga kisa thei la\n1. (a) Do nalingling do na lingling e, gual in kumkhua do na lingling e\n(b) Gual in kumkhua do na lingling e Do khan(han) ah nau bang kakap aw e.\n2. (a) Kum kikhen e solsa dang e zin in vangkhua zong hen aw.\n(b) Zin in vangkhua zong hen aw lawm siangsung tui bang siang hen aw\n3. (a) Pupa gamzang tangzang khat a tangkhat-suan zong simtheihloh piang e\n(b) Tangkhat-suan zong simtheihloh piang aa bang-a sunglawh ban kasam hiam aw\n4. (a) Tukawl-tawi kum khua ih khenna ningzu-khum leh aisa aw e.\n(b) Ningzuu-khum leh aisa aw e khan-kumsawt ciamlai leng aw e\n5. (a) Tu-laitak iin bang a nuam bel hiam zualam lensialki leh khuang nuam e\n(b) Zualam lensial ki leh khuang nuam aa zin lailen-kaal tang bangdam nuam e\n6. (a) Ei teng khawlkhawm khawlkhawm nuamlai khawlkhawm in sawmsial man ei lawm e\n(b) Khawlkhawm in sawmsial man ei lawm zaalkhawm in henluang man ei lawm e\n7. (a) Ei teng khawlkhawm apham masa sih-khawlmualah ih ciam ngam diam aw,\n(b) Kei kapham leh sih-khawlmual nunnuamno-a, senngaih teng hai bang nangak vang e\n8. (a) Ei teng aw liailiai aw e gual ii enloh ding aw e\n(b) Gual in laam bang engta keileh eimau nun-a nuampeuh leng kaci e\n9. (a) Ei teng khawlkhawm vang mu bang kingai ih tong luansiam e, zangdung vaithawn e,\n(b) Zangdung vaithawn mu bang ngaihman zata lunglai tuibang gawm ung e, ei aw tuaikawi aw e.\n10. (a) Neng -neeksul aa sumkholh lawmgual tawh hautamang pianna khua kangailo e..\n(b) Haulunmang zong azaalna-munah siasum phungcing ei zolei sawmtang khua angailo e.\n11. (a) Lia leh tang aw nunnoppal zona, tomkhuang betleh lensialki aw e.\n(b) Tomkhuang bet leh lensialki aw, ciin munah ning neektawh lawm sang e\n(a) Ningzu-khumno dawn aa peng thei dawndawn leng samtui hong phulphul e,\n(b) Dawn dawn leng samtui hong phulphul saisai leng lenkhuang hong gingging e.\n(a) Tomkal-pak bang ih hinlai ning neeksul aa ngaihno mawng bang kikawi lai ni e nuam ee (b) Mawng bang kawina lia leh tang aw lel ih banna ahizong nuam e\n(a) Ningzu-khumno kangailo aa senkholh limlai kangai a kangaih kakai kakai e kai e\n(b) Ka ngaih kakai kakai e kai sial-zatam tawh laikhun tungah mawng bang ei kan ei kan e kan e.\n(a) Ih ningzuu lah lo bang tulkuan senngaih aw taikhua ih valzo diam aw.\n(b) Senngaih aw taikhua ih valzo diam zankhat kimkhen ta ni ngaih aw eee\n(a) Ngaihno te tawh om kacimlo ih tung-sunni pallua ken sang e.\n(b) Ih tung-sunni pallua ken sang tuipi alian bel tung aa vai bang nathaam lai hen ken cing ee.\n(a) Ningzuu ih neek nuam ta buang-a, zaideih tawi ding sing khangual ih kimlai nam kanu aw e\n(b) Ih kimlai nam kanu aw e ih saksa sial bang lian e gual-lianu e gual-lianu aw e\nZo-sanggam te awkaih tawh sa ding.\n(a) Kolnu dawng hon lenpan kawlni zangdon pan siang, zangdon pan siang zangdon pan siang, zangdon pan siang ei tan e lawm e elawm e, e e e e lawm aw e sa kawi ii aa aw e.(b) Pheiphung suan siam siang nazon siam zua sau kankong dangsak cia lawm e, e lawm e, e e e e lawm aw e san kawi ii aa aw e.\n(a) Khenkuan zangni bang kakaikai luitum tong san luitum tong sa, vang ngai, luitum tong san vangngaihno vang ngaihno e vangngaihno aw e.\n(b) Luitum tongsan vangngaihno tawh lungzuan nang bang lungzuan nang bang mal kia, lungzuan nang bang malkia ta malkia tavai malkia tavai e\n(a) Siangsung zingvai khathawm kimang leng, ahoih kei zong kimang leng lawm e kimang leng lawm e.\n(b) Ahoih kei zong kimang leihlawm silhpuan sia zong gualphim kawm kikhui thei lai e kikhui thei lai e\n(a) Ih guallai ah tong kilel ciat aa, lelna kibang kimciat a, vangtang om e vangtang om aw e,\n(b) Vangtang aw tong nalel ciang a maimit kisuan kimciat a,nuihciam in bawm e ningkhum in zuan e.\n(a) Taikhua valkuan ih pahtang ah lia leh tang laam siamno aw e\n(b) Lia leh tang laam siamno aw e tulvum lengno khuang bang aw e\n(a) Diamdiam leng diamdiam leng aw e pheiphung khai diamdiam leng aw e\n(b) Lia leh tang nunnop ih zona pheiphung khai diam diam leng aw e\n(a) Ih deih liagual lanu ten ee ih duang paallai ei kuai aw e\n(b) Lia aw suakmual nakhum zong iin ngaihgim namsa ci vai aw e\n(a) Khenlah ta ni khenlah ta ni e ngaih aw khenlah ta ni aw e,\n(b) Senlim aa tem bang kideihsa ngaih aw khenlah ta ni aw e\n(a) Lungzuan sialzin bang kha ni e ih deihloh tulkung ah kha ni e,\n(b) Tulkungah kha tuang ih tung ciang zuanmawh damtui e ngaih aw dawn leng e\n(a) Ommuan lunggulh zangva bang phawng lunggin ciin tongdam hiam aw e\n(b) Cin tongdam lah siangah tung mawh don leng mual in sung e lawm aw e.\n(a) Gi bang khen di tong ih lel ciang kaii ningzuu bang cial ei lawm aw e.\n(b) Kaii ningzuu lah pengmawh hen aw lungcim tutvum khawlkhawm lai leng e.\n(a) Thei bang sen a zu bang maimawh maimawh lailung maimawh lai lung, maimawh lailung kasial ciang hibang lenliang e sinding kaci lo...\n(b) Ta bang lenliang e sinding kaci lo, kil bang khang pan leng kasial tamta eee\n(a) Solkha khat aa tul leh lengluai, hemlam melmuh lentang ngeek bang ee.\n(b) Lentang ngeek bang tem bang deihno banzal iin lo nuam ing aw e.\nLa Lamal/Lakam Lapau Lakam leh Paunak Thuluui/Articles Zo Lapi (Lamal)\nItem Reviewed: GUALNOPNA-MUN LEH MIPI OMKHOPNA-MUN AA KISA ZO LAPITE. Description: Rating: 5 Reviewed By: Cinpu Zomi


url: =Baby sitter in Sangam Vihar, Delhi, Nanny | Sulekha\nBaby Sitter in Sangam Vihar, Delhi\nAbout Child Care Services in Sangam Vihar, Delhi\nBest Child Care Services in Sangam Vihar, Delhi as on Jun 25, 2022\nUshaa Maid Service Regd.\nSulekha Score: 5.7Years of Experience: 5Hired on Sulekha: 7 times\n"Bestest beauro ever I like their service "\n"I Am everyday customer of Sai home and health care beauro. They are doing great job for as....."\nHiring Guide for Child Care Service in Sangam Vihar, Delhi\nHome Delhi Domestic Help Services Child Care Services Child Care Services Sangam Vihar